qundao/data-zh-poetry huggingface dataset:
次德希感时韵二首·其一
作者：童冀
朝代：明

辕门月射剑光流，愁听量沙夜唱筹。黄屋宵衣严待旦，黑山戍卒罢防秋。边方蜂虿轻中国，江汉金汤重上游。阃外寻常务持重，济河谁复念焚舟。
次德希感时韵二首·其二
作者：童冀
朝代：明

寝薪未觉涕先流，销印无从借箸筹。台阁望隆中执法，宫闱政仰大长秋。乘舆北幸严时狩，带甲东征尽贵游。何日皇威清海岱，五湖能复逐扁舟。
次本存客居感时韵二首
作者：童冀
朝代：明

西江水落卧流槎，华屋无人燕作家。万里从军工草檄，十年为客负梅花。人情蜀道九折坂，世事黄台三摘瓜。剩把年光付流水，公私不必问鸣蛙。小斋枕水系流槎，老屋栖云近钓家。半榻夕阳间贝叶，一庭春色净苔花。劳生何异蚁旋磨，阅世遽如蝇集瓜。昨夜故山垂入梦，一窗白月正鸣蛙。
次本存客居感时韵二首·其一
作者：童冀
朝代：明

西江水落卧流槎，华屋无人燕作家。万里从军工草檄，十年为客负梅花。人情蜀道九折坂，世事黄台三摘瓜。剩把年光付流水，公私不必问鸣蛙。
次本存客居感时韵二首·其二
作者：童冀
朝代：明

小斋枕水系流槎，老屋栖云近钓家。半榻夕阳间贝叶，一庭春色净苔花。劳生何异蚁旋磨，阅世遽如蝇集瓜。昨夜故山垂入梦，一窗白月正鸣蛙。
次胡仲申先生斋居述怀韵十首兼简宋景濂先生
作者：童冀
朝代：明

晚来新雨过，忽忆枕边书。睡起推窗看，茅檐月上初。相逢三岛客，东海又沧田。不记辽东鹤，归来近几年。一春常苦雨，晴意晚方佳。坐看庭前蚁，成行上古槐。寒食多风雨，年年苦欠晴。凄凉麦盂饭，不到北邙茔。平生胡伯始，曾是汉庭人。老去长为客，儒冠果误身。乱后追游简，难逢一笑欢。青春眼前过，白发镜中看。故人时见过，有酒即须留。但得时时醉，百钱馀杖头。每忆宋夫子，终年坐北轩。著书良自苦，得意好忘言。劳生将半世，志不在功名。欲效菟裘计，黄金苦未成。金华山下路，吾亦爱吾庐。终岁无车辙，阶前草不锄。
次胡仲申先生斋居述怀韵十首兼简宋景濂先生·其一
作者：童冀
朝代：明

晚来新雨过，忽忆枕边书。睡起推窗看，茅檐月上初。
次胡仲申先生斋居述怀韵十首兼简宋景濂先生·其七
作者：童冀
朝代：明

故人时见过，有酒即须留。但得时时醉，百钱馀杖头。
次胡仲申先生斋居述怀韵十首兼简宋景濂先生·其三
作者：童冀
朝代：明

一春常苦雨，晴意晚方佳。坐看庭前蚁，成行上古槐。
次胡仲申先生斋居述怀韵十首兼简宋景濂先生·其九
作者：童冀
朝代：明

劳生将半世，志不在功名。欲效菟裘计，黄金苦未成。
次胡仲申先生斋居述怀韵十首兼简宋景濂先生·其二
作者：童冀
朝代：明

相逢三岛客，东海又沧田。不记辽东鹤，归来近几年。
次胡仲申先生斋居述怀韵十首兼简宋景濂先生·其五
作者：童冀
朝代：明

平生胡伯始，曾是汉庭人。老去长为客，儒冠果误身。
次胡仲申先生斋居述怀韵十首兼简宋景濂先生·其八
作者：童冀
朝代：明

每忆宋夫子，终年坐北轩。著书良自苦，得意好忘言。
次胡仲申先生斋居述怀韵十首兼简宋景濂先生·其六
作者：童冀
朝代：明

乱后追游简，难逢一笑欢。青春眼前过，白发镜中看。
次胡仲申先生斋居述怀韵十首兼简宋景濂先生·其十
作者：童冀
朝代：明

金华山下路，吾亦爱吾庐。终岁无车辙，阶前草不锄。
次胡仲申先生斋居述怀韵十首兼简宋景濂先生·其四
作者：童冀
朝代：明

寒食多风雨，年年苦欠晴。凄凉麦盂饭，不到北邙茔。
次苏平仲编修北山记游韵二十四首
作者：童冀
朝代：明

上方台殿倚新晴，曾忆当年此地行。松籁半天惊雨过，竹窗中夜听泉鸣。黄金未炼丹砂就，青镜先催白发生。欲访旧游还自笑，故山猿鹤肯相迎。梯航重译会京都，喜见皇风冒海隅。郏鄏万年新定鼎，玉关千里罢飞刍。匡时有志随群彦，学道无成惜壮图。已遂鹪鹩一枝愿，春风宁羡上林乌。丞相祠堂一径深，百年宰木尚阴阴。朝端又见新黄阁，天上长悬旧羽林。祖逖中原应有恨，孔明梁父谩长吟。神州在望空回首，落日青山澹暮岑。桃花源洞石梁低，间有渔郎此路迷。白鹤归来作人语，苍松种久与云齐。水深夜壑藏金室，雨过春泥印虎蹄。共说前冈更幽绝，谁能结屋事岩栖。晓入禅关千里深，上方高处访丛林。行穿萝磴云生屐，笑拂松花露满襟。华表鹤归千里久，灵湫龙蛰半岩阴。乱离学道嗟迟暮，头白侵寻负壮心。新筑茅堂江水东，开轩日日看晴峰。百年世事如蓬转，三月春光似酒浓。乍可前川閒问柳，谁能绝壑暮餐松。北窗睡起闻啼鸟，差胜东华听晓钟。矫首钟山澹暮烟，帝乡一别又经年。玉堂夜直如天上，丹地春来梦日边。西掖故人应好在，北窗无事且高眠。兴来忽忆参寥约，杖策同参玉版禅。空山茅屋掩柴门，独鹤归来自不群。有客日边同步武，何人林下更移文。石田黄独荒春雨，涧壑苍松起暮云。便好深居绝还往，世间黜陟不须闻。神仙楼阁倚晴空，高下轩窗面面通。万叠好山如画里，一声长啸落云中。海天未返乘槎客，洞口常逢采药翁。欲访蓬莱仙路杳，无由缩地似壶公。清朝鹓鹭日相陪，却伴空山独鹤回。三月春风辞绛阙，百年姓字在丹台。天空霓节云间下，日落星槎海上来。闻道蓬莱又清浅，三山东望好浮杯。紫皇宫殿枕岩幽，星斗阑干在上头。玉局悬崖称福地，青山绕屋似罗浮。云间瀑布千年落，洞口丹光白日流。浮世黄尘方眯目，秪应吾道付沧洲。精蓝结构自前朝，金地庄严映绮寮。台殿四时常五色，觚棱初日绚重霄。黄龙听法空山静，白马驮经故国遥。尚忆禅房曾借榻，松声午夜撼江潮。北窗睡起正无聊，日转閒阶树影交。恰恰一莺啼午梦，飞飞双燕定新巢。丹青佛寺藏山崦，白壁人家傍水坳。随分春风且行乐，青云得意莫相嘲。枕流亭子碧山围，石涧桥危过客稀。流水落花春自老，湿云栖树晚犹飞。山人和露收松子，木客临池制芰衣。欲向丹崖同采药，黄精雨后渐应肥。浣花溪上筑茅堂，好客过从只漫郎。白露飞来汀草碧，鳜鱼初上柳花香。放舟日日钓春雨，按剑时时惜夜光。好罢丝纶閒袖手，世间陆海事茫茫。嘉遁幽人在涧阿，饭牛中夜独商歌。光风霁月时时有，野水閒云处处多。屋外好山浑似画，门前芳草渐成窝。人生得意须行乐，百岁光阴能几何。小池春水涨微澜，把酒临风且尽欢。三月韶光付流水，百年心事几凭阑。劳生已信儒冠误，阅世方知蜀道难。得失由来会天定，雨云翻覆谩多端。故人天上辍朝班，日向云林载酒还。阊阖九重天帝所，蓬莱方丈道家山。一年春色二分过，百岁浮生几日閒。颇怪沧洲陈逸士，抗尘时复到人间。金陵双阙屹岧峣，台殿参差上九霄。阊阖五云浮王气，石城午夜撼江潮。中华文物衣冠盛，上苑春风莺燕娇。四海梯航效庭贡，信知干羽格三苗。金华山下旧松扃，曾读黄庭究始青。丹壑有时仍羽驾，青霄白日降云軿。千年福地人间少，九奏钧天梦里听。太史周南尚留滞，何时扈从禅云亭。丹砂未就二毛新，却向名山访异人。庭下樵夫讶种放，山中羽客似吴筠。看云日日浮松酿，临水时时正葛巾。欲向桃源营草阁，故人还许卜比邻。少日论文似马迁，要将勋业勒燕然。青云无力追才彦，黄卷穷年对圣贤。老去肯为题柱客，时来惧作出山泉。东风昨夜吹芳草，又见西楼斗柄旋。谩说桃源别有天，人间无地息尘缘。黄粱未觉三生梦，白日难谋一醉眠。浮世秪今方尚白，故人何日共谈玄。山林已遂幽栖志，底用烧丹更学仙。十日春无一日晴，兴来骑马出江城。隔林黄鸟间关语，夹道青山次第迎。流水落花春自老，虚堂梦草夜偏清。明朝又作红尘客，惭愧浮云去就轻。
次苏平仲编修北山记游韵二十四首·其一
作者：童冀
朝代：明

上方台殿倚新晴，曾忆当年此地行。松籁半天惊雨过，竹窗中夜听泉鸣。黄金未炼丹砂就，青镜先催白发生。欲访旧游还自笑，故山猿鹤肯相迎。
次苏平仲编修北山记游韵二十四首·其七
作者：童冀
朝代：明

矫首钟山澹暮烟，帝乡一别又经年。玉堂夜直如天上，丹地春来梦日边。西掖故人应好在，北窗无事且高眠。兴来忽忆参寥约，杖策同参玉版禅。
次苏平仲编修北山记游韵二十四首·其三
作者：童冀
朝代：明

丞相祠堂一径深，百年宰木尚阴阴。朝端又见新黄阁，天上长悬旧羽林。祖逖中原应有恨，孔明梁父谩长吟。神州在望空回首，落日青山澹暮岑。
次苏平仲编修北山记游韵二十四首·其九
作者：童冀
朝代：明

神仙楼阁倚晴空，高下轩窗面面通。万叠好山如画里，一声长啸落云中。海天未返乘槎客，洞口常逢采药翁。欲访蓬莱仙路杳，无由缩地似壶公。
次苏平仲编修北山记游韵二十四首·其二
作者：童冀
朝代：明

梯航重译会京都，喜见皇风冒海隅。郏鄏万年新定鼎，玉关千里罢飞刍。匡时有志随群彦，学道无成惜壮图。已遂鹪鹩一枝愿，春风宁羡上林乌。
次苏平仲编修北山记游韵二十四首·其二十
作者：童冀
朝代：明

金华山下旧松扃，曾读黄庭究始青。丹壑有时仍羽驾，青霄白日降云軿。千年福地人间少，九奏钧天梦里听。太史周南尚留滞，何时扈从禅云亭。
次苏平仲编修北山记游韵二十四首·其二十一
作者：童冀
朝代：明

丹砂未就二毛新，却向名山访异人。庭下樵夫讶种放，山中羽客似吴筠。看云日日浮松酿，临水时时正葛巾。欲向桃源营草阁，故人还许卜比邻。
次苏平仲编修北山记游韵二十四首·其二十三
作者：童冀
朝代：明

谩说桃源别有天，人间无地息尘缘。黄粱未觉三生梦，白日难谋一醉眠。浮世秪今方尚白，故人何日共谈玄。山林已遂幽栖志，底用烧丹更学仙。
次苏平仲编修北山记游韵二十四首·其二十二
作者：童冀
朝代：明

少日论文似马迁，要将勋业勒燕然。青云无力追才彦，黄卷穷年对圣贤。老去肯为题柱客，时来惧作出山泉。东风昨夜吹芳草，又见西楼斗柄旋。
次苏平仲编修北山记游韵二十四首·其二十四
作者：童冀
朝代：明

十日春无一日晴，兴来骑马出江城。隔林黄鸟间关语，夹道青山次第迎。流水落花春自老，虚堂梦草夜偏清。明朝又作红尘客，惭愧浮云去就轻。
次苏平仲编修北山记游韵二十四首·其五
作者：童冀
朝代：明

晓入禅关千里深，上方高处访丛林。行穿萝磴云生屐，笑拂松花露满襟。华表鹤归千里久，灵湫龙蛰半岩阴。乱离学道嗟迟暮，头白侵寻负壮心。
次苏平仲编修北山记游韵二十四首·其八
作者：童冀
朝代：明

空山茅屋掩柴门，独鹤归来自不群。有客日边同步武，何人林下更移文。石田黄独荒春雨，涧壑苍松起暮云。便好深居绝还往，世间黜陟不须闻。
次苏平仲编修北山记游韵二十四首·其六
作者：童冀
朝代：明

新筑茅堂江水东，开轩日日看晴峰。百年世事如蓬转，三月春光似酒浓。乍可前川閒问柳，谁能绝壑暮餐松。北窗睡起闻啼鸟，差胜东华听晓钟。
次苏平仲编修北山记游韵二十四首·其十
作者：童冀
朝代：明

清朝鹓鹭日相陪，却伴空山独鹤回。三月春风辞绛阙，百年姓字在丹台。天空霓节云间下，日落星槎海上来。闻道蓬莱又清浅，三山东望好浮杯。
次苏平仲编修北山记游韵二十四首·其十一
作者：童冀
朝代：明

紫皇宫殿枕岩幽，星斗阑干在上头。玉局悬崖称福地，青山绕屋似罗浮。云间瀑布千年落，洞口丹光白日流。浮世黄尘方眯目，秪应吾道付沧洲。
次苏平仲编修北山记游韵二十四首·其十七
作者：童冀
朝代：明

小池春水涨微澜，把酒临风且尽欢。三月韶光付流水，百年心事几凭阑。劳生已信儒冠误，阅世方知蜀道难。得失由来会天定，雨云翻覆谩多端。
次苏平仲编修北山记游韵二十四首·其十三
作者：童冀
朝代：明

北窗睡起正无聊，日转閒阶树影交。恰恰一莺啼午梦，飞飞双燕定新巢。丹青佛寺藏山崦，白壁人家傍水坳。随分春风且行乐，青云得意莫相嘲。
次苏平仲编修北山记游韵二十四首·其十九
作者：童冀
朝代：明

金陵双阙屹岧峣，台殿参差上九霄。阊阖五云浮王气，石城午夜撼江潮。中华文物衣冠盛，上苑春风莺燕娇。四海梯航效庭贡，信知干羽格三苗。
次苏平仲编修北山记游韵二十四首·其十二
作者：童冀
朝代：明

精蓝结构自前朝，金地庄严映绮寮。台殿四时常五色，觚棱初日绚重霄。黄龙听法空山静，白马驮经故国遥。尚忆禅房曾借榻，松声午夜撼江潮。
次苏平仲编修北山记游韵二十四首·其十五
作者：童冀
朝代：明

浣花溪上筑茅堂，好客过从只漫郎。白露飞来汀草碧，鳜鱼初上柳花香。放舟日日钓春雨，按剑时时惜夜光。好罢丝纶閒袖手，世间陆海事茫茫。
次苏平仲编修北山记游韵二十四首·其十八
作者：童冀
朝代：明

故人天上辍朝班，日向云林载酒还。阊阖九重天帝所，蓬莱方丈道家山。一年春色二分过，百岁浮生几日閒。颇怪沧洲陈逸士，抗尘时复到人间。
次苏平仲编修北山记游韵二十四首·其十六
作者：童冀
朝代：明

嘉遁幽人在涧阿，饭牛中夜独商歌。光风霁月时时有，野水閒云处处多。屋外好山浑似画，门前芳草渐成窝。人生得意须行乐，百岁光阴能几何。
次苏平仲编修北山记游韵二十四首·其十四
作者：童冀
朝代：明

枕流亭子碧山围，石涧桥危过客稀。流水落花春自老，湿云栖树晚犹飞。山人和露收松子，木客临池制芰衣。欲向丹崖同采药，黄精雨后渐应肥。
次苏平仲编修北山记游韵二十四首·其四
作者：童冀
朝代：明

桃花源洞石梁低，间有渔郎此路迷。白鹤归来作人语，苍松种久与云齐。水深夜壑藏金室，雨过春泥印虎蹄。共说前冈更幽绝，谁能结屋事岩栖。
次邓伯言思归诗韵三首
作者：童冀
朝代：明

万里江南客，思乡无限情。白头谁作伴，清夜读书声。故乡书不到，归雁亦无情。犹幸春来好，曾无杜宇声。睡熟山窗白，邻鸡殊有情。为怜归梦好，报晓独无声。
次邓伯言思归诗韵三首·其一
作者：童冀
朝代：明

万里江南客，思乡无限情。白头谁作伴，清夜读书声。
次邓伯言思归诗韵三首·其三
作者：童冀
朝代：明

睡熟山窗白，邻鸡殊有情。为怜归梦好，报晓独无声。
次邓伯言思归诗韵三首·其二
作者：童冀
朝代：明

故乡书不到，归雁亦无情。犹幸春来好，曾无杜宇声。
次邓作霖韵三首
作者：童冀
朝代：明

倾盖相逢见素心，别来梦隔楚云阴。不惭下里巴人曲，几和南阳梁甫吟。鸿雁书回千里远，鱼龙水落大江深。双溪此夕知何夕，邂逅官曹又盍簪。十日春无一日晴，可堪折柳送君行。遥知客舍闻鸡舞，尚忆宾兴赋鹿鸣。恋阙几形青琐梦，还家共羡锦衣荣。少陵老去孤忠在，定有新诗纪北征。故山亲舍白云间，岁晚移舟楚水湾。一棹清风唯载月，孤篷落日更看山。雪晴五老明双鬓，烟淡小孤深翠鬟。讵羡还家荣昼锦，高堂自有綵衣斑。
次邓作霖韵三首·其一
作者：童冀
朝代：明

倾盖相逢见素心，别来梦隔楚云阴。不惭下里巴人曲，几和南阳梁甫吟。鸿雁书回千里远，鱼龙水落大江深。双溪此夕知何夕，邂逅官曹又盍簪。
次邓作霖韵三首·其三
作者：童冀
朝代：明

故山亲舍白云间，岁晚移舟楚水湾。一棹清风唯载月，孤篷落日更看山。雪晴五老明双鬓，烟淡小孤深翠鬟。讵羡还家荣昼锦，高堂自有綵衣斑。
次邓作霖韵三首·其二
作者：童冀
朝代：明

十日春无一日晴，可堪折柳送君行。遥知客舍闻鸡舞，尚忆宾兴赋鹿鸣。恋阙几形青琐梦，还家共羡锦衣荣。少陵老去孤忠在，定有新诗纪北征。
次郡守游山诗韵
作者：童冀
朝代：明

一年忽忽春将暮，下马山亭暂解鞍。晴日扑帘花气暖，晚风迎路麦秋寒。青林佛寺明金刹，白壁人家近翠峦。知是公馀来问俗，不因游衍事追欢。
次金中孚韵寄陈一山鍊师六首
作者：童冀
朝代：明

闻道楼居山色近，白云只在屋檐栖。旧栽黄独如拳大，新种苍松与屋齐。桂楫每随波上下，草堂恰似瀼东西。太玄近日浑慵览，上有去年春燕泥。有客苦吟生白发，常时得句似黄初。牧羊旧识左元放，瘗鹤近临陶隐居。石田岁晚惟收秫，野水秋深堪种鱼。莫信文成能玩世，饭牛虚写腹中书。枕流亭下青山近，过雨岚光照碧窗。宇宙黄尘清气少，江湖秋水白鸥双。山中有客如孙楚，床下何人拜老庞。犹喜山田多种秫，西成看酿酒盈缸。我识菌巢陈外史，辟谷几年餐日华。烧丹每说勾漏令，妙墨能追蔡少霞。案上阴符书柿叶，床头春瓮酿梅花。也知别有沧洲趣，临水时时繫钓槎。东海扬尘又几年，神山无地可求仙。梦回禹穴勾无洞，身在仇池小有天。几处丘原存马鬣，谁家圭组尚蝉联。山中幸有桃源近，试买扁舟学弄泉。蓬莱高阁枕秋水，开窗正与碧山齐。海东有信传青鸟，天上无书降紫泥。药熟桐君时按谱，诗成木客夜分题。醉来尚忆云房宿，几看阑干北斗低。
次金中孚韵寄陈一山鍊师六首·其一
作者：童冀
朝代：明

闻道楼居山色近，白云只在屋檐栖。旧栽黄独如拳大，新种苍松与屋齐。桂楫每随波上下，草堂恰似瀼东西。太玄近日浑慵览，上有去年春燕泥。
次金中孚韵寄陈一山鍊师六首·其三
作者：童冀
朝代：明

枕流亭下青山近，过雨岚光照碧窗。宇宙黄尘清气少，江湖秋水白鸥双。山中有客如孙楚，床下何人拜老庞。犹喜山田多种秫，西成看酿酒盈缸。
次金中孚韵寄陈一山鍊师六首·其二
作者：童冀
朝代：明

有客苦吟生白发，常时得句似黄初。牧羊旧识左元放，瘗鹤近临陶隐居。石田岁晚惟收秫，野水秋深堪种鱼。莫信文成能玩世，饭牛虚写腹中书。
次金中孚韵寄陈一山鍊师六首·其五
作者：童冀
朝代：明

东海扬尘又几年，神山无地可求仙。梦回禹穴勾无洞，身在仇池小有天。几处丘原存马鬣，谁家圭组尚蝉联。山中幸有桃源近，试买扁舟学弄泉。
次金中孚韵寄陈一山鍊师六首·其六
作者：童冀
朝代：明

蓬莱高阁枕秋水，开窗正与碧山齐。海东有信传青鸟，天上无书降紫泥。药熟桐君时按谱，诗成木客夜分题。醉来尚忆云房宿，几看阑干北斗低。
次金中孚韵寄陈一山鍊师六首·其四
作者：童冀
朝代：明
体裁：七言律诗

我识菌巢陈外史，辟谷几年餐日华。烧丹每说勾漏令，妙墨能追蔡少霞。案上阴符书柿叶，床头春瓮酿梅花。也知别有沧洲趣，临水时时系钓槎。
次金中孚韵寄陈一山鍊师六首·其四
作者：童冀
朝代：明

我识菌巢陈外史，辟谷几年餐日华。烧丹每说勾漏令，妙墨能追蔡少霞。案上阴符书柿叶，床头春瓮酿梅花。也知别有沧洲趣，临水时时繫钓槎。
次韦德希思归韵
作者：童冀
朝代：明

韦郎五字继苏州，妙句难将尺璧酬。几度春风贫里过，十年乡国梦中游。少陵剑外犹漂泊，太史周南久滞留。闻道王师方转战，五湖何日遂归舟。
次韵衍师约看杏花
作者：童冀
朝代：明

去年已负看花约，今岁看花复后期。白社云深难载酒，彩毫春尽谩题诗。东风有恨埋芳草，香雪无情满故枝。犹喜家山无恙在，明年归看未开时。
次韵酬衍师
作者：童冀
朝代：明

白首论交得衍公，片云犹恨隔西东。百年谩说三生旧，十日曾无一笑同。大药何能消鬓雪，新诗自可愈头风。岁寒心事如松柏，不学春花旦暮红。
次韵题梅花
作者：童冀
朝代：明

南枝春信早，倦客鬓痕深。岁晚空江曲，相看只素心。
正月十三日饮潘茂清家
作者：童冀
朝代：明

燕寝香凝画角阑，满庭月色不胜寒。申辰我愧同年小，元夕君先此夜欢。醉后传柑黄玉皱，尊前擘蟹紫膏团。却怜杜老严公幕，独宿江城蜡炬残。
水车行
作者：童冀
朝代：明

零陵水车风作轮，缘江夜响盘空云。轮盘团团径三丈，水声却在风轮上。大江日夜东北流，高岸低坼开深沟。轮盘引水入沟去，分送高田种禾黍。盘盘自转不用人，年年秖用修车轮。往年比屋搜军伍，全家载下西凉府。十家无有三家存，水车卧地多作薪。荒田无人复愁旱，极目黄茆接长坂。年来儿长成丁夫，旋开荒田纳官租。官租不阙足家食，家食复藉水车力。一车之力食十家，十家不惮勤修车。但愿人常在家车在轴，不愁禾黍秋不熟。
江上雨晴晓望
作者：童冀
朝代：明

老去情怀厌雨声，篷窗晓起坐新晴。云间一鹤从天下，江上群山照眼明。身世悠悠浑是梦，客乡事事总关情。白头竟为徵书起，深愧当年鲁两生。
江行
作者：童冀
朝代：明

客路四千里，江行两月程。乾坤双鬓改，身世一舟轻。事业惭先达，声名畏后生。少年容易过，寥落壮心惊。
海上用兵次萧申之韵五首
作者：童冀
朝代：明

带甲连三郡，投鞭海可梁。人心异秦越，天险谩金汤。火烈牙樯遁，星驰羽檄忙。春风桃李夜，谁复念流亡。转饷踰千里，屯兵费万金。龙骧频失利，鱼腹半幽沉。地势无夷险，人材有古今。凄凉江汉咏，貔虎谩如林。西风吹瘴海，一炬烈戈船。重耳袪犹在，相如璧幸全。衣冠争鼠伏，爵位半蝉联。不愧何忠肃，临危更乞怜。干戈宁海峤，烽火复徐方。有诏徵司马，无书论乐羊。人间徵布缕，阃外任膏粱。矫首天西望，烟云正渺茫。天网开三面，民生亦少瘳。釜鱼方假息，柙虎尚遗忧。海曲闻休戍，淮南会寝谋。伏波何见晚，甘作贾胡留。
海上用兵次萧申之韵五首·其一
作者：童冀
朝代：明

带甲连三郡，投鞭海可梁。人心异秦越，天险谩金汤。火烈牙樯遁，星驰羽檄忙。春风桃李夜，谁复念流亡。
海上用兵次萧申之韵五首·其三
作者：童冀
朝代：明

西风吹瘴海，一炬烈戈船。重耳袪犹在，相如璧幸全。衣冠争鼠伏，爵位半蝉联。不愧何忠肃，临危更乞怜。
海上用兵次萧申之韵五首·其二
作者：童冀
朝代：明

转饷踰千里，屯兵费万金。龙骧频失利，鱼腹半幽沉。地势无夷险，人材有古今。凄凉江汉咏，貔虎谩如林。
海上用兵次萧申之韵五首·其五
作者：童冀
朝代：明

天网开三面，民生亦少瘳。釜鱼方假息，柙虎尚遗忧。海曲闻休戍，淮南会寝谋。伏波何见晚，甘作贾胡留。
海上用兵次萧申之韵五首·其四
作者：童冀
朝代：明

干戈宁海峤，烽火复徐方。有诏徵司马，无书论乐羊。人间徵布缕，阃外任膏粱。矫首天西望，烟云正渺茫。
海子桥大风即事一首
作者：童冀
朝代：明

海子桥西风大作，扑面惊砂似飞雹。蹇驴局促驱不前，仆夫睢盱行屡却。傍人指点笑相语，谁遣先生此行乐。韩公半醉纱帽偏，童子竦立高吟肩。惟有王郎跛能履，拄杖落手心茫然。君平杖头无酒钱，羊市街西寻郑虔。从此避风如避箭，闭门经月不相见。剥啄移时始启关，旋吸清泉沃尘面。墙头浊醪如井泉，沈醉不虞归路远。城南招提老赞公，三日不见心忡忡。回鞭便欲造虚白，惊见斜阳天际红。归来独坐增永慨，三复平生康节戒。青灯永夜长自怜，白首相随惟影在。故山万里孤云飞，一身憔悴谁复知。从今风雨閒柴扉，养取病鹤江南归。
清芬室
作者：童冀
朝代：明

幽人抱高尚，结屋城南坰。琴书有馀暇，山林无俗情。春兰被后圃，秋鞠丽前荣。幽香适何来，微风相与清。竟日澹相对，不为尘虑婴。逍遥一室内，庶以全吾生。
渔荡行
作者：童冀
朝代：明

永州江清稀见鱼，永民岁岁输鱼租。当年差官闸湖荡，尺水从兹起波浪。江滨湖岸多沙洲，一望不见天尽头。常时风色黄尘起，一夜雨声潢潦流。丈量绳引计顷亩，半抑编氓强分受。黄绫大册书入官，岁岁催粮烦甲首。大家有田无宿舂，小家寄食身为佣。年年逋负遭箠楚，俭岁惟闻□□□。□舟载粮输入仓，仓仓岁额常亏粮。君不闻道州鱼课年年足，当年闸课官不酷。
游智老寺次韵
作者：童冀
朝代：明

上方人不到，岚气晓氤氲。鸟道初无路，僧居半是云。青山空色相，流水悟声闻。扰扰红尘客，畴能为解纷。
游道场山追和东坡先生诗韵
作者：童冀
朝代：明

具区西南古云麓，闻有于菟啸林谷。何年天竺道人来，结茅晏坐苍山足。雨花散落春漫漫，四时香霭烟云盘。浮屠千尺倚晴汉，方池六月鸣惊湍。山僧闭门长不出，白日跏趺惟文席。清凉境界无业缘，菩提善根由宿植。洞庭龙女青云鬟，常时献果来山间。蓬莱方丈在人世，安用入海求神山。人间昏夜何时旦，却望云林在天半。少年学道今白头，搔首东风一长叹。
燕衔泥
作者：童冀
朝代：明

燕衔泥，年年飞向画梁栖。燕足犹悬旧时缕，华屋年年换新主。去年人作陌上尘，今人不见去年春。海棠花开春雨歇，绿窗半掩珠帘揭。十二阑干春昼迟，美人沉醉箫声咽。繁华一梦随飞烟，燕子归来如旧年。昨日花开今日落，得意春风且行乐。花开花落年年春，行乐年年非旧人。却羡茅檐旧时燕，主人岁岁长相见。
琴操五首 其三 越江
作者：童冀
朝代：明

越山兮峨峨。越之水兮曾波。父不见兮奈何。父不见兮泣于昊天。天不闻兮予生可捐。江之深兮深可测。天有知兮父可得。父可得兮予悲释。
病起偶成
作者：童冀
朝代：明

一病又十日，春归了不知。开门见芳草，不省是何时。
登岳阳楼
作者：童冀
朝代：明

片帆西溯大江流，五月南风过岳州。吴楚寻常多巨浸，东南形胜有斯楼。百年共老人间世，一代谁先天下忧。顾我登高尚能赋，不堪重起望乡愁。
登崇文阁
作者：童冀
朝代：明

春明试上崇文阁，病起犹怜步武轻。迟暮远为千里客，登临不尽百年情。淡云天外青山小，斜日烟中白鸟明。皓首江湖归未得，故园春草又应生。
登道场山云峰追和东坡先生游径山诗韵
作者：童冀
朝代：明

十年不见金华山，岁月阅人如逝川。孤□□□五千里，复与山水相周旋。朅来吴会浮□□，□庭下瞰神龙渊。道场秀色接朝暮，有足未上高峰巅。荒山五夜殷燐火，宝地一夕开青莲。浮屠突兀倚天半，石磴百折何蜿蜒。未将足力供眼界，痴坐且学山僧禅。岂无篮舆捷飞步，亦有杖头沽酒钱。劳人本欲息四体，何如一醉山中眠。今晨登览颇自适，得意仰羡云中鸢。劳生宇内已头白，百年几受忧患煎。平生两足厌奔走，瘦筇独许登山便。同行况有二三子，忽到绝顶心悠然。蓬莱东望又清浅，一笑回首三千年。
登黄鹤楼
作者：童冀
朝代：明

城上高楼接翠微，楼前山水净朝晖。青山万古应常在，黄鹤千年未一归。兵火凄凉悲燐集，云霄突兀又翚飞。登临不用重嗟惑，城郭人民几是非。
盛生诗
作者：童冀
朝代：明

盛生德茂者，家世乃儒绅。厥兄舍铅椠，吏牍期致身。微文偶失愤，密网无纵鳞。逮系岸狱中，藁瘗荒江濆。生时奉菽水，升堂拜慈亲。泣血叩首路，弗惮千里勤。干戈犹在目，道路蕃棘榛。崎岖霜霰途，涉历踰十旬。间道负骨归，号恸惊四邻。先垄幸可祔，差慰地下魂。穷冬十二月，积雪遍郊原。上天忽敷祐，列岫明朝暾。窀穸甫安厝，浩荡风雪昏。天人良不远，一念至理存。我思天壤间，手足惟弟昆。周公称上圣，管蔡乃流言。舜象本同生，谋谟盖都君。前圣且不免，况复后世人。惟生诗礼家，孝义耳所闻。赵礼昔让肥，艰难贼推仁。缪彤痛自挝，诸妇感天伦。淮南自贻戚，斗粟悲汉文。陈思咏豆萁，魏帝伤同根。喟彼叔世士，相视越与秦。死丧孰孔怀，阋墙诚寡恩。我作盛生诗，庶使薄俗敦。
石林为金道远赋
作者：童冀
朝代：明

鹤发仙翁匪石心，何年曾种石为林。参差玉树参天秀，礧砢云根入地深。雨干有苔常带润，月枝无叶自成阴。季伦当日何曾见，铁网徒劳海底寻。
种德堂
作者：童冀
朝代：明

种竹期作林，种松望成阴。种德何所期，乃在方寸心。勿谓寸心小，生意无古今。勿谓萌蘖微，拱把可十寻。柯叶日以茂，根本日以深。尚虑斧斤伐，莫使牛羊侵。我歌聊自儆，持用比心箴。
移竹次以贞韵兼怀湘中士友
作者：童冀
朝代：明

泮水秋风吹鹤发，江湖夜雨忆鱼竿。客乡赖有书声好，官舍新添竹色寒。粉节飘香浮绿蚁，锦笺题字寄青鸾。美人远隔潇湘浦，日暮碧云天外看。
竹轩
作者：童冀
朝代：明

闻道君家轩子好，高情更借竹为名。开门苍雪洒衣湿，当昼青云满眼生。林下四时无日色，枕边六月有秋声。丁宁慎勿开三径，更有萧萧车马鸣。
答衍公约看杏花
作者：童冀
朝代：明

城南招提红杏花，春风岁岁开晴霞。燕城自昔少春色，出门开眼惟风沙。去年抱疾卧官舍，闻道花开已花谢。东君不念客乡愁，十日春光不相借。起来绕树行叹嗟，落红满地春日斜。旋掇残英寘怀袖，留得馀香归瀹茶。今年二月春光早，花开更比年时好。出门十日九愆期，复恐韶华閒过了。一年春事寒食天，节物惊心思少年。扬鞭载酒城东道，䌓华一梦随飞烟。即今老作他乡客，每藉春光慰离索。裁诗先为报花神，莫教一夜东风恶。
答衍公约看杏花
作者：童冀
朝代：明
体裁：古风

城南招提红杏花，春风岁岁开晴霞。燕城自昔少春色，出门开眼惟风沙。去年抱疾卧官舍，闻道花开已花谢。东君不念客乡愁，十日春光不相借。起来绕树行叹嗟，落红满地春日斜。旋掇残英寘怀袖，留得馀香归瀹茶。今年二月春光早，花开更比年时好。出门十日九愆期，复恐韶华閒过了。一年春事寒食天，节物惊心思少年。扬鞭载酒城东道，繁华一梦随飞烟。即今老作他乡客，每藉春光慰离索。裁诗先为报花神，莫教一夜东风恶。
罱泥行
作者：童冀
朝代：明

朝罱泥，暮罱泥，河水绕田河岸低。吴中有田多卤舄，河水高于田数尺。雨淋浪拍岸善崩，岁岁罱泥增岸塍。载泥船小水易入，船头踏人船尾立。吴儿使竹胜使篙，竹筐漉泥如浊醪。水流泥滑似沃焦，岸上浮土何时高。此身便作淘河鸟，河水终多河泥少。君不闻越上之田高于城，连车引水千尺坑。车声轧轧夜达明，田间浊水无时盈。吴田苦涝越苦旱，越水常悭吴水满。嗟乎世间至平惟水犹不平，请君不用观世情。
节物惊心怕倚阑家山千里暮云寒桑田俛仰人间世菽水团栾梦里欢衡石事严宵漏尽博山香暖瑞烟团故人今日皆天上还有双鱼寄脍残
作者：童冀
朝代：明

绿窗睡起怯凭阑，小立东风敌晚寒。一笑尊前殊邂逅，百年身外几悲欢。淡云螺岫横天末，落日鸥波点雪团。何事休文尚诗瘦，镜中华发易彫残。北望神州倦倚阑，帝城三五尚馀寒。玉堂夜直追残梦，金谷春游忆旧欢。綵仗鸣驺骄马过，绛纱笼烛舞蛾团。山城此夕浑愁绝，独对青灯待漏残。小楼醉起怕危阑，豪杰当年骨已寒。汉武虚闻召徐乐，宇文肯复识高欢。草荒陋巷车无迹，花满征袍锦作团。昨夜壮游还入梦，苍龙观阙月初残。
节物惊心怕倚阑家山千里暮云寒桑田俛仰人间世菽水团栾梦里欢衡石事严宵漏尽博山香暖瑞烟团故人今日皆天上还有双鱼寄脍残·其一
作者：童冀
朝代：明

绿窗睡起怯凭阑，小立东风敌晚寒。一笑尊前殊邂逅，百年身外几悲欢。淡云螺岫横天末，落日鸥波点雪团。何事休文尚诗瘦，镜中华发易彫残。
节物惊心怕倚阑家山千里暮云寒桑田俛仰人间世菽水团栾梦里欢衡石事严宵漏尽博山香暖瑞烟团故人今日皆天上还有双鱼寄脍残·其三
作者：童冀
朝代：明

小楼醉起怕危阑，豪杰当年骨已寒。汉武虚闻召徐乐，宇文肯复识高欢。草荒陋巷车无迹，花满征袍锦作团。昨夜壮游还入梦，苍龙观阙月初残。
节物惊心怕倚阑家山千里暮云寒桑田俛仰人间世菽水团栾梦里欢衡石事严宵漏尽博山香暖瑞烟团故人今日皆天上还有双鱼寄脍残·其二
作者：童冀
朝代：明

北望神州倦倚阑，帝城三五尚馀寒。玉堂夜直追残梦，金谷春游忆旧欢。綵仗鸣驺骄马过，绛纱笼烛舞蛾团。山城此夕浑愁绝，独对青灯待漏残。
荒田行
作者：童冀
朝代：明

永州荒田多宿草，永州田多人苦少。南村田荒无人耕，北村草深人不行。往年峒徭据城壁，驱迫编户充军役。十户迨今无一存，当时宁望长儿孙。壮者随军入军伍，老者尽作泉下土。少者仅存虽长成，十家九户惟单丁。应当门户倦奔走，岂有馀力到农亩。荒田积草如人长，熟田近年亦抛荒。男啼女号饭不足，草根木实常充腹。荒田幸免官徵科，熟田徵科真奈何。永民自叹生来苦，不信人间有乐土。君不见隔岸即是全州山，四时耕垦无时閒。
莫士元山水歌
作者：童冀
朝代：明

吴兴画手古所传，近代复数莫士元。莫郎画山惟画意，不学吴人金碧繁。前年为我写岑寂，落笔悲风动萧瑟。不知浑沌开何年，绝壁犹含太古色。两株古木苍藓皮，烟云轇轕回风吹。广乐秋张洞庭野，铁网夜起珊瑚枝。林下古木荒茅茨，绿萝交络檐间垂。抱琴来访者谁子，路险不畏溪桥危。颠崖石磴何逶迤，仙人往往凌丹梯。九疑衡岳俨在目，复恐有路通仇池。我家金华山色里，见画忽忆山中时。明年春雨瑶草绿，荷锸归采南山芝。
莫士元画
作者：童冀
朝代：明

天下几人画古松，近代独称唐棣好。莫郎棣也里中子，每见虬枝惊绝倒。闭门一月坐风雨，败壁颓垣恣挥扫。不知何年得神助，意匠经营出天巧。晴窗示我双松图，满幅烟云生缥缈。高堂六月无炎蒸，飒飒悲风起林杪。蛟龙欲雨动鳞甲，虎豹挐空奋牙爪。孤根盘盘踞厚地，高标落落撑晴昊。叹息徂徕久荆棘，何处丘原存合抱。客边忽遇许玄度，要我林泉共幽讨。君家弁山古云麓，岁岁耕云种碧草。松根茯苓如斗大，便拟服食思轻矫。只恐明堂须栋梁，长材未许山林老。
萝石轩为楼则中赋
作者：童冀
朝代：明

海上鳌峰仅一拳，绿萝深护覆春烟。风回影转龙蛇动，月落庭空虎豹眠。己喜孤根蟠厚地，曾闻五色补青天。摩挲莫问前朝事，适见移来五百年。
衍公见和且有石炭之赠用韵奉谢
作者：童冀
朝代：明

君不闻百年木作沟中断，又不闻宁戚单衣适至骭。一朝牺尊升庙堂，布衣亦有轩裳换。世间贵贱良靡常，万物变化犹铜炭。我生不知行路难，五十年来任萧散。白日无事常杜门，青山每向墙头看。暮年南北倦奔走，炎云烁面朔风悍。荷公赠我煤专车，助我吟哦精鍊锻。谅无报公青玉案，感公意重锦绣段。
衍师见和因再次韵
作者：童冀
朝代：明

少年一鼓气方作，出语惊人走冰雹。词林无日不吟哦，骚坛有敌皆奔却。怵心刿肾良亦苦，抵掌掀髯方自乐。中年始悟学术偏，闭门默坐听息肩。徒知出处亦漫尔，未信行藏非偶然。耕田而食凿井饮，岂有夺攘并矫虔。暮年忽作弦上箭，楚水吴山得相见。孤帆一日下渚溪，十年不睹庐山面。今年又复上燕山，回首家山路逾远。东林邂逅逢远公，常时慰我忧心忡。祗园共踏寒月白，禅林许看春花红。客乡慎勿生叹慨，老境情怀须自戒。万里休嗟路远遥，百年但愿身长在。秋风旋雁将南飞，尺书先报云山知。明年春雨黄独肥，酿泉待我山中归。
衍师见和因再次韵
作者：童冀
朝代：明

曲江昔年千树花，马啼踏水翻明霞。春风一梦生白发，幅巾千里冲黄沙。岁月阅人如传舍，过眼荣枯更代谢。百年欢乐能几何，一日清閒不相借。醉来自笑还自嗟，挑灯坐待窗月斜。明朝拟赴看花约，汲泉旋试蒙山茶。邻鸡催人故鸣早，起看楼头天色好。东家蹇驴许相借，惜负诗囊无便了。人生行止本由天，居然负约如去年。百年何时有暇日，三月清明过禁烟。老来羞作看花客，还拟持觞慰离索。落红一任满苍苔，收拾煎酥也不恶。
袁氏族谱诗
作者：童冀
朝代：明

生民之初自古先，林林棼棼天壤间。后来作者有圣贤，制为氏族分姻㜕。犹虑后世昧本源，复著谱牒存简编。袁氏之先何蝉嫣，宣仲起家初氏辕。固为博士经术专，盎一名丝或氏爰。不知何年定为袁，邵公登用遘时艰。垂绅正笏立朝端，九重倚赖四海安。魏晋而下亦有年，代不乏人秉贞坚。石头忠节贯九泉，九原不死愧褚渊。恕巳殉唐尤可怜，功在社稷垂不刊。滋为唐相有圭田，请立家庙严豆笾。子孙似续遂绵延，散居四方日以蕃。鄞邑之族自宋迁，近代复有玉堂仙。奕叶业儒操椠铅，珙究六籍益覃研。自惟受姓岁二千，谱牒散轶伊谁愆。乃述所闻手自笺，尚病简略弗克全。我言禹功始浚川，放诸四海乃滔天。春秋书法得牵联，如彼瓜瓞方绵绵。枝牵蔓引相攀援，后人继承能勉旃。一传可至千百传，我作歌诗知其然，子孙世守如真诠。
袁氏族谱诗
作者：童冀
朝代：明
体裁：古风

生民之初自古先，林林棼棼天壤间。后来作者有圣贤，制为氏族分姻连。犹虑后世昧本源，复著谱牒存简编。袁氏之先何蝉嫣，宣仲起家初氏辕。固为博士经术专，盎一名丝或氏爰。不知何年定为袁，邵公登用遘时艰。垂绅正笏立朝端，九重倚赖四海安。魏晋而下亦有年，代不乏人秉贞坚。石头忠节贯九泉，九原不死愧褚渊。恕己殉唐尤可怜，功在社稷垂不刊。滋为唐相有圭田，请立家庙严豆笾。子孙似续遂绵延，散居四方日以蕃。鄞邑之族自宋迁，近代复有玉堂仙。奕叶业儒操椠铅，珙究六籍益覃研。自惟受姓岁二千，谱牒散轶伊谁愆。乃述所闻手自笺，尚病简略弗克全。我言禹功始浚川，放诸四海乃滔天。春秋书法得牵联，如彼瓜瓞方绵绵。枝牵蔓引相攀援，后人继承能勉旃。一传可至千百传，我作歌诗知其然，子孙世守如真诠。
观东坡先生和胡完夫诗卷因次其韵
作者：童冀
朝代：明

承恩出守鬓毛班，趣召遄归虎豹关。阊阖九重天帝所，蓬莱方丈道家山。一时文物隆三代，百世才华重两间。独怪买田阳羡约，清朝何事也求閒。
观尽忠池拜余忠宣公墓
作者：童冀
朝代：明

荒池斜日暝云阴，独立空山泪满襟。遗老能言当日事，寒泉犹照死时心。百年妻子皆鱼腹，一代山河竟陆沉。故国春风又芳草，秪应遗恨九原深。
诗会分韵得慈恩寺塔
作者：童冀
朝代：明

层梯直上几百尺，独立中天数暮鸿。万里关河归眼底，一声笑语落云中。昭陵无树听秋雨，泰华连山走下风。落日阑干莫回首，天枢突兀五云东。
读山海经·其一
作者：童冀
朝代：明
体裁：古风

西极有玄圃，东溟闻丹丘。驾言往从之，道远孰我俦。神仙不可见，弱水无安流。不如返故居，何事空远游。
读山海经·其二
作者：童冀
朝代：明
体裁：古风

人生无百年，口腹累甘旨。宁知《圜丘》上，乃有人不死。赤泉亦踅饭，生草信不履。寡欲可长年，大药何足恃。
读山海经二首
作者：童冀
朝代：明

古来学仙者，汉武殊可怜。后宫降王母，东狩封泰山。青鸟去不返，巨石乃能言。空留蟠桃核，谁能待千年。白日出扶桑，流光丹若木。东西几万里，倒影射蒙谷。尝闻瀛海上，半夜见日浴。如何北荒外，乃有龙衔烛。
读山海经二首·其一
作者：童冀
朝代：明

古来学仙者，汉武殊可怜。后宫降王母，东狩封泰山。青鸟去不返，巨石乃能言。空留蟠桃核，谁能待千年。
读山海经二首·其二
作者：童冀
朝代：明

白日出扶桑，流光丹若木。东西几万里，倒影射蒙谷。尝闻瀛海上，半夜见日浴。如何北荒外，乃有龙衔烛。
读磨崖碑
作者：童冀
朝代：明

昔年髫稚颇好奇，先达示我磨崖碑。是时未识六书故，岂知中有千古悲。蹉跎尘世逾半百，镜中白发看成丝。朅来薄宦向南纪，叶舟夜泊清湘湄。道傍巨石屹千尺，舟人指此为浯溪。呼儿篝火径登岸，草树蒙密无旁蹊。回舟终夜四五起，仰视清汉听晨鸡。迟明攀援陟巘崿，石磴仄足难阶梯。平生两目久昏眊，大字盈尺无由窥。粤从少小偶诵亿，口占梦想心追惟。乃知天宝全盛日，宴安酖毒钟菑危。华清十月车马集，渔阳一夕烟尘飞。马嵬仓皇六军发，灵武偪侧千官随。俯从人望计良是，不禀君命礼则非。三纲蚤失开国日，万事宁论叔世时。翠华东还果天意，白首西内非人为。阉竖竟一窃国柄，牝鸡几再鸣宫闱。向非奸党自鱼肉，祸患正恐无时衰。中兴功名属李郭，致治政绩惭皋夔。藩镇侵寻事倔强，朝廷姑息惟羁縻。唐家由此讫不振，百年祸乱基于斯。迩来涉世六百载，当时旧物无一遗。高崖峭壁亦消泐，大字深刻生瘢胝。古今几人此游历，赋咏往往兴叹咨。豫章歌诗明大义，庐陵作赋推事机。人情天理两曲尽，嗟我欲诗难措辞。江风东来饱帆腹，舟人告我行路迟。摄衣登舟亟就枕，回首百里浮烟霏。古来变故亦何限，贻厥事业须良规。周宣一去不可作，三复常武车攻诗。
谒卞将军祠
作者：童冀
朝代：明

五湖云扰鏖中原，五马渡江江欲浑。关中帝子已北狩，洛下士族争南奔。新亭英雄相对泣，国体艰危仅能立。姑熟甫见欃枪沉，历阳又闻䝟貐入。江左夷吾身退高，廊庙重臣刘与刁。幼君母后等孤注，元舅鼠伏先遁逃。将军精忠贯白日，气吞馀子前无敌。身冒白刃如无人，此身不知知有国。二子从父身争先，父前子后同九泉。当时豪杰谁不死，一门忠孝今千年。六朝往事随流水，将军至今犹庙祀。世间万事等飘风，只有忠孝传无穷。
谒岳鄂王墓
作者：童冀
朝代：明

鄂王遗庙空山里，斜日荒烟澹暮岚。一死曾微赎身百，孤忠宁愧过河三。战场有敌皆奔北，冢木无枝不向南。白发书生谒祠下，岩泉一勺酹芳甘。
谢楼则中惠炭
作者：童冀
朝代：明

白头万里客幽燕，丈席犹怜有旧毡。客舍寻常饶积雪，帝乡迢递邈非烟。故人频致乌薪赠，豪室空馀兽炭燃。昨夜西楼瞻斗柄，椒花又喜颂新年。
谢王雪舟惠楮衾
作者：童冀
朝代：明

楮生家住剡溪濆，每念无毡郑广文。月夜久谙尘榻冷，春风今向雪舟分。玉堂天上无清梦，茅屋山中有白云。见说梅花消息近，好将心事问东君。
赠丹崖隐者
作者：童冀
朝代：明

吾闻零陵东有丹崖山，青天削出青孱颜。丹梯百丈不可到，仙人炼药巢其间。丹成仙去已千载，至今草木馀清寒。我来览古访陈迹，石磴仄足难跻攀。上有撑云柱日之乔松，下有悬崖喷壑之惊湍。幽林野鸟作人语，阴洞或有蛟龙蟠。何人结屋倚苍翠，抱琴林下听潺湲。乃是丹崖仙人老孙子，少年早脱名利关。袛今五十如处子，双鬓鸦黑颜渥丹。门前种秫酿春酒，屋后黄独供朝餐。野猿有时来献果，木客赋诗常往还。留我石上煮春茗，松花落地云斑斑。我家金华五千里，失身作客天南端。徵书昨夜趣归兴，叶舟径下湘江滩。弘文馆深难置足，神武门高宜挂冠。山中草屋幸无恙，拂衣归共浮云閒。明年花开倘相忆，把酒北望兴长叹。裁书欲寄无雁过，少待辽鹤东飞还。
赠别
作者：童冀
朝代：明

古人重送别，送别惟赠言。今人亦送别，送别重华筵。华筵亦何有，水陆具醲鲜。燕歌逐赵舞，齐管间吴弦。岂无一日欢，顾为千日怜。不如赠言好，情意罄所宣。上言保忠孝，竹帛千古传。下言加餐饭，相期黄发年。黄发不易致，青年当勉旃。赠言良不多，持此白圭篇。
赠医者
作者：童冀
朝代：明

新筑茅堂霅水湄，喜无车马到柴扉。雨荒苔巷夫须合，日上芸窗脉望飞。丹室夜寒珠有晕，华池春暖玉生肥。不须更学壶公隐，恐有文光动少微。
赠翠峰上人
作者：童冀
朝代：明

方壶仙人古词伯，千里闻风未曾识。奇书名画数相遗，兵尘不一见颜色。云山望断今已仙，他生相见应千年。翠峰上人远相过，下笔似得壶公传。高斋反关无俗客，日对云林写萧瑟。丹青脱略儿女姿，篆籀横陈古人迹。古来草圣曾几人，近代独数张藏真。藏真一往不可得，吾师醉来下笔亲。高堂云壁照人目，运肘挥毫风雨速。青天云雾生晦冥，白日龙蛇起平陆。枯藤老树悬苍烟，珊瑚玉玦相钩连。郏鄏九鼎出泗水，支祈铁锁沦重渊。世人贵耳恒贱目，奇宝往往弃道侧。虞公未信百里奚，燕市自售千金骨。半生湖海西复东，春如社燕秋如鸿。地肺山前踏萝月，天目岭上眠松风。十年乡国不相见，白首他乡初会面。形容未识闻语音，知是山人共乡县。握手访旧心为惊，旧交落落如晨星。相知少年尽头白，却话故山双眼青。老我思归归未得，咫尺江涛隔吴越。凭君为我图家山，早晚东归看山色。
赠风鉴田生二首
作者：童冀
朝代：明

湖上春风生绿波，扣门有客远相过。开窗共爱青山好，临水方怜白发多。勋业镜中还自笑，声名身后定如何。云间黄独行堪斸，归去茅檐隐薜萝。少年功业已无心，况复萧萧雪满簪。蔡泽生平空自许，杜陵老去即长吟。烟中草色孤村晚，雨后松花一径深。正忆家山无限好，隔林何处语幽禽。
赠风鉴田生二首·其一
作者：童冀
朝代：明

湖上春风生绿波，扣门有客远相过。开窗共爱青山好，临水方怜白发多。勋业镜中还自笑，声名身后定如何。云间黄独行堪斸，归去茅檐隐薜萝。
赠风鉴田生二首·其二
作者：童冀
朝代：明

少年功业已无心，况复萧萧雪满簪。蔡泽生平空自许，杜陵老去即长吟。烟中草色孤村晚，雨后松花一径深。正忆家山无限好，隔林何处语幽禽。
赴京遇雨留客邸次公叙韵
作者：童冀
朝代：明

积雨青灯暗，羁人白发生。愁知清夜永，老觉黑貂轻。宾馆悲长铗，泥涂畏远程。故山茅屋好，漂泊愧浮名。
跋文丞相遗墨
作者：童冀
朝代：明

有宋科第三百年，季年得士惟文山。文山一身能许国，精忠日月行中天。我观德祐颠沛日，国势驶若东逝川。又如膏肓久沉绵，虽有和扁无由痊。公时崛起岭海壖，手执忠义为戈鋋。疲氓弱卒不满千，壮气直欲吞全燕。仓卒一跌振复颠，鸷鸟婴网宁高骞。大酋箕踞叱使前，膝不可屈身可捐。敌国均礼古所传，骄气竟折忠义言。渡淮粒食不下咽，天意未许为癯仙。白马系组轵道边，碙川崖山复颠连。此身悔不东海填，燕狱甘心坐拘挛。四阅寒暑相推迁，少康不作志莫宣。赍恨白日埋九泉，我尝读公吟啸编。三复遗墨涕泗涟，古人逝去如云烟，公死不朽奚憾焉。
过卢沟桥
作者：童冀
朝代：明

夜度卢沟桥，隐隐闻寒更。居人久已寐，行子尚宵征。青天四垂幕，仰见北斗横。石梁河界汉，阑下倚空明。朔风凄以寒，况乃霜露零。我行岂不劳，简书严有程。同行荷戈卒，万里赴边城。我身弗遑恤，念之感中情。
过安庆谒余忠宣公祠
作者：童冀
朝代：明

舒州城小如堵墙，舒州城外皆战场。遗民千百多残创，官中况复无糇粮。余公东来植纲常，民心险固踰金汤。开门四野烟尘黄，青天白日腾虎狼。公执忠义为锋铓，追奔逐北如驱羊。群盗出没犹披猖，蜂屯蚁聚称侯王。孤城屹立当中央，羽檄徵兵惊四方。援师不至振复僵，此身真与城俱亡。举室效节沉沧浪，声名日月齐辉光。新朝褒忠劝贞良，作庙秩祀严烝尝。平原睢阳遥相望，云车风马参翱翔。我尝拜公浙水傍，绣衣玉节何煌煌。今公遗像俨在堂，九原不作涕四滂。秋菊春兰荐馨香，岁时奔走来巫阳。江水日夜东流长，遗民千古心弗忘。
过徐州
作者：童冀
朝代：明

十月朔风辞上京，孤舟一月到彭城。黄河九曲流无尽，白发数茎犹有情。戏马台荒沙草合，钓鱼船小浪花轻。老来不负壮游志，又指燕山问去程。
过洞庭
作者：童冀
朝代：明

尝闻楚粤交，积水之所汇。我来当五月，雨过百川会。奫沦讵有底，磅礴信无外。日月互吞吐，风云时霮䨴。夷夏斯界限，江汉相襟带。吴樯与蜀柂，飘忽风雨快。平生独往意，颇觉空眼界。孰云吞八九，胸中不芥蒂。行当登日观，一览瀛海大。
过贾太傅庙遗址
作者：童冀
朝代：明

洛阳年少古希有，谁其荐之河南守。声名一日倾京师，汉廷无人出其右。是时天下方治平，朝廷柄用皆老成。惟生新进谈世事，开口磊落令人惊。流涕未已复太息，绛灌诸人岂相嫉。不愆不忘循旧章，法令纷更果何益。一官迢递来长沙，承恩又看梁园花。寝薪书上痛时弊，鵩鸟赋成悲日斜。当时未识治安策，宣室何劳问前席。汉家礼乐兴百年，身后时方用儒术。武皇锐志追古先，待诏金马非才贤。使生当时偶未死，致治三代良非难。我闻古人任黄耇，大器由来晚成就。举世皆知非汉文，惟我独怜生不寿。空山落日寒烟昏，千年遗庙无复存。荒庭古井久不食，寒泉一勺㪺芳荪。我生已是千载后，老去惟知懒开口。致身富贵须少年，独立乾坤重搔首。
过黄州
作者：童冀
朝代：明

楚天云淡雨初收，江上南风五月秋。胜槩几年怀赤壁，宦游今日过黄州。乾坤故物青山在，岁月无情逝水流。白首此身千里外，登临不尽古今愁。
追和东坡石炭诗韵奉简衍公
作者：童冀
朝代：明

山氓凿煤山脉断，负煤出穴胸抵骭。荒山无人种禾黍，百里舁煤入城换。燕城居人十万家，家家烧煤胜烧炭。土炕潜阳九地回，寒谷凝阴一时散。常年此物贱于土，弃置道侧无人看。今年雪深颇艰得，北风排户劲而悍。闭门兀坐广文毡，经月不效嵇康锻。烦公为我致一车，更借山中之款段。
追和子昂学士鄂王坟韵
作者：童冀
朝代：明

二龙绝漠竟流离，五马浮江势尚危。北上忠臣生白发，东南兴运止黄旗。新亭谁洒中原泪，大厦良非一木支。落日湖光明埤堄，凤箫遥应角声悲。
送丹丘生兼简金华士友
作者：童冀
朝代：明

吾闻赤城之东丹穴山，上有珠树青琅玕。苍麟白鹿共驯扰，翩翩五彩停凤鸾。瀛洲圆峤在咫尺，瑶台银阙青云间。尔来人世竟寥绝，青鸟久不来尘寰。前年衡岳竹多实，凤雏飞来栖石坛。朱陵洞深海云湿，华盖风高秋月寒。三闾庙古江蓠碧，二女祠荒湘竹斑。颇闻蓬莱水清浅，刷羽夜渡沧江湾。沧江东望接云海，霞城石壁高㠝岏。赤泉出穴味如醴，瑶草青青冬亦蕃。九苞綵羽久相迟，碧梧翠竹交檀栾。东归幸谢赤松子，千岁玄裳当复还。
送人之京
作者：童冀
朝代：明

泽国深秋江雨晴，郎官报政上神京。金陵东望三山远，震泽西风几日程。双阙晓瞻鳷鹊观，五云天近凤凰城。定知朝罢承殊渥，锡宴南宫预宠荣。
送人之安庆
作者：童冀
朝代：明

皖城在何许，乃在楚江湄。客行良亦勤，王事有程期。扬舻出江浦，挂席指中坻。简书岂不劳，山水多清晖。公馀肆遐瞩，退食常委蛇。功名分所有，冰檗慎自持。加餐何足道，愿子崇令仪。
送人之金陵
作者：童冀
朝代：明

六代繁华地，东南第一州。此身虽未到，清梦已先游。月淡乌衣巷，天青白鹭洲。何时一樽酒，同看大江流。
送人入京
作者：童冀
朝代：明

送客上京国，弭节向春江。山花为舞女，江水当离觞。单舻逾鸟疾，叠浪似人忙。明发东华路，足踏软尘香。
送人还武昌
作者：童冀
朝代：明

湘口驿前江水流，故人亭下送行舟。五更山月不知晓，一夏江风浑似秋。无事取琴弹越调，有时把酒看吴钩。片帆我亦东归去，早晚相期黄鹤楼。
送刘簿归云中
作者：童冀
朝代：明

阴山六月天雨霜，大碛草白塞云黄。边民肉食无稻粱，追逐水草随牛羊。刘郎家居古定襄，少年走马临战场。上功幕府羞戎行，束书甘作薇省郎。将命专对行四方，朅来佐邑东海傍。幡然挂冠归故乡，北风吹沙鸿雁翔。黄河十月冰无梁，问君远行奚所望。关河酒绿蒲匋香，臂鹰走犬猎近冈。归来马上悬两狼，后车捆载兔与獐。割鲜行酒据胡床，酒酣耳热起徬徨。少年此乐无时忘，方今四夷尽来王。塞上有土皆耕桑，五风十雨时岁康。归去欢乐殊未央，人生百年谁短长。镜中赢得双鬓苍，君今已谢名利缰。笑我未识閒中忙，冷官十年坐寒窗。吾伊五夜声琅琅，三径松菊日就荒。把酒送君增慨慷，仰视云汉何茫茫。明年诣阙上封章，圣恩若许归沧浪，白首击壤歌虞唐。
送友人进表次韵
作者：童冀
朝代：明

兰台又见上封章，鸡舌曾颁汉署香。一夜星辰经御览，九秋宫殿动高凉。中朝典礼藏金匮，上界仙人直玉堂。白发词臣犹奉使，故园松菊老柴桑。
送孙架阁掾淮南省
作者：童冀
朝代：明

二月江南芳草青，送君此行空复情。掾曹颇胜州县职，男儿须勒彝鼎铭。襟怀无愧范孟博，姓名似是孙子荆。落日重城莫回首，长淮吹浪东风腥。
送张佥宪从军柳州
作者：童冀
朝代：明

千古清风柳柳州，商官谁复得清游。十年事业邯郸枕，半世风波舴艋舟。鸾凤有时栖枳棘，貂蝉自昔出兜鍪。白头且遂从军乐，一任东陵说故侯。
送朱长史致仕还乡
作者：童冀
朝代：明

凤城晓日软尘红，鹤发承恩出九重。千里乡关淮水北，五云宫阙大江东。汉廷清议贤疏傅，楚地耆年重白公。想见到家频致客，击鲜酾酒醉春风。
送杨明府从军广西
作者：童冀
朝代：明

蚤岁棘闱曾射策，辕门老去却谈兵。乌纱有恨黄尘满，青镜无情白发生。半世春风蕉鹿梦，孤舟暮雨竹鸡声。家山万里天西北，犹喜长空共月明。
送王令游上清宫
作者：童冀
朝代：明

张公昔日栖真地，飞舄何年出尚方。宇宙风尘三岛外，神仙楼阁五云乡。山空丹气成龙虎，月冷箫声下凤凰。剩欲从君寻旧约，石坛瑶草渐应长。
送王子充潘生之金陵兼简杨宗敏
作者：童冀
朝代：明

故人八月下金陵，秋水扬帆似建瓴。王掾有才头最黑，潘郎多病发犹青。西风燕去乌衣巷，落日人归白下亭。闻道扬雄频在告，闭门定草太玄经。
送王宰游上清宫
作者：童冀
朝代：明

少日栖东白，闻风忆上清。蹉跎成异域，蹭蹬隔修程。宇宙干戈满，风尘岁月更。故人千里别，回首百年情。春水江如縠，仙岩石作枰。澹烟汀草合，细雨岸花轻。叶县初飞舄，缑山旧听笙。张公仙去远，汉代迹难评。玉局悬崖隐，金沙布地行。山川称福地，台殿象曾城。剑气冲霄迥，丹光入夜明。青冥仍羽驾，白日降霓旌。瑶草淩寒碧，琪花粲晚晴。云屏迎曙色，月馆送秋声。松径凭猿扫，芝田遣鹿耕。夕行驯虎豹，夜久啸鼯鼪。尘鞅何年税，菟裘此地营。艰难时事改，寥落壮心惊。华构残烽火，高原化棘荆。登临非旧迹，俛仰叹浮生。世路犹多梗，关河未息兵。匡时徒有志，学道竟无成。青镜惭勋业，黄尘谢利名。桃源如可问，岁晚定深盟。
送王镇抚
作者：童冀
朝代：明
体裁：古风

将军官陇西，家住东海头。陇水岂不长，不入东海流。将军归东海，葬亲海上洲。独有陇头月，相随归故丘。陇月行复圆，王事不可留。再听陇水鸣，思亲恨悠悠。矫首海上云，只向天南浮。愿学海云飞，莫学陇水流。
送王镇抚
作者：童冀
朝代：明

将军官陇西，家住东海头。陇水岂不长，不入东海流。将军归东海，？亲海上洲。独有陇头月，相随归故丘。陇月行复圆，王事不可留。再听陇水鸣，思亲恨悠悠。矫首海上云，只向天南浮。愿学海云飞，莫学陇水流。
送翁仲彬回金陵
作者：童冀
朝代：明

月明江上棹歌閒，倦客东游未赐环。千里乡关非白下，十年书剑逐黄间。水生建业鱼初上，春早衡阳雁未还。莫向凤凰台上望，楚云尽处是君山。
送胡琪之富阳
作者：童冀
朝代：明

花溪水，下双溪，遥遥百里西南驰。北折兰皋复东骛，却绕金华山下路。金华山色年年青，年去年来相送迎。我家金华山色里，与子共欢双溪水。去年送子作贤良，握手一笑溪水傍。今年我亦金陵去，邂逅钱塘复相遇。钱塘江上三日留，送子又登江上舟。富春南望未百里，江流犹是双溪水。我今暂别行当还，扁舟还过富春山。好买江鱼酿江酒，同向春风开笑口。百年欢乐能几何，一年春色成蹉跎。明年子亦作归计，衡门待子重相过。
送郡守入觐
作者：童冀
朝代：明

陌头官柳绿依依，三月春风上帝畿。京口帆移双阙近，钟山日上五云飞。天开阊阖瞻龙衮，乐奏箫韶有凤仪。想见在廷称治最，归来五马足光辉。
送郡庠诸贡士会试
作者：童冀
朝代：明

圣明纪元首洪武，二十三年岁庚午。北平贡举数已三，南宫科第谁为伍。朝廷在处兴学校，河朔于今似邹鲁。燕城自昔号多士，黉舍书声喧两庑。诸生结发守章句，五夜挑灯坐风雨。十年经传久钻研，一旦云霄共轩翥。张生蚤诵毛氏诗，不泥汉儒专训诂。郭生丱岁学爻象，三绝韦编感尼父。晋张二子业啖赵，颇知褒贬异衮斧。一经直笔重王正，三传阙疑存夏五。王郎曾窥孔壁书，古文鲁鱼参石鼓。苑生丁卯已策名，三载愿学心更苦。诸子同生圣明世，联镳共上春官部。黄河十月水无冰，高帆大舰鸣双橹。京师人才辐辏地，车马骈阗耀圭组。四夷万里玉帛朝，七旬两阶干羽舞。天人三策对大廷，忠孝百年事明主。白玉阶前集凤麟，黄金榜上题龙虎。锦衣遄归荣里闾，青史流芳照今古。老我尚蒙稽古力，岁縻廪粟知何补。圣恩浩荡天地宽，要使疲癃咸得所。朽壤犹能出芝菌，良材自可充梁柱。青云子幸成令名，白首我归老环堵。击壤康衢乐太平，日作歌诗歌舜禹。
送金中孚赴藩阃辟
作者：童冀
朝代：明

腰下吴钩照日明，壶中春酒绿如渑。也知孙楚参军旧，自爱陈琳草檄能。玉帐蒐兵春会猎，辕门留客夜张灯。少年蚤识从军乐，莫信词章动茂陵。
送马明府还蜀
作者：童冀
朝代：明

蜀道易，昔如上青天，今如履平地。借问昔难今易之所由，剑阁插天猿猱愁。水行复有鼋鼍忧，大明日月照九州。山无险道江安流，陆走秦凤辇马牛。水下江汉无停舟，蛮夷九译职贡修。东踰濊貊西渠搜，马卿家住锦水头。少年把酒看吴钩，祗今五十双鬓秋。万里作官江海陬，三年宰邑政理优。桑麻接畛民歌讴，问渠何事怀故丘。春雨霜露悲松楸，人生百年水上沤。老我白发思归休，前年东下岳阳楼。冷官自可归田畴，苕溪又作三载留。矫首先陇云悠悠，今年赴阙觐冕旒。承恩幸复来沧洲，石田茅屋山之幽。一身湖海云萍浮，嗟君素志亦已酬，太平归乡复何求。归故乡，守桑梓，蜀道昔难今孔易，千村万落无荆杞。但愿千万年薄海内外无远迩，遗民在在安田里，太平有象自今始。
郡府公宴次太守韵二首
作者：童冀
朝代：明

江郊晓日迎丹诏，一札纶音四海传。圣主九重亲制作，儒臣千里任承宣。文章喜见隆三代，京国遥瞻尺五天。尚忆彤廷曾锡宴，衣冠济济秩初筵。昔年氶召趍京国，曾听东华晓漏传。廊庙夔龙新黼黻，藩垣方虎旧旬宣。朝回青琐依丹地，酒赐黄封下九天。此日江城迎凤诏，白头犹得预华筵。
郡府公宴次太守韵二首·其一
作者：童冀
朝代：明

江郊晓日迎丹诏，一札纶音四海传。圣主九重亲制作，儒臣千里任承宣。文章喜见隆三代，京国遥瞻尺五天。尚忆彤廷曾锡宴，衣冠济济秩初筵。
郡府公宴次太守韵二首·其二
作者：童冀
朝代：明

昔年氶召趍京国，曾听东华晓漏传。廊庙夔龙新黼黻，藩垣方虎旧旬宣。朝回青琐依丹地，酒赐黄封下九天。此日江城迎凤诏，白头犹得预华筵。
酬胡季安学正见和
作者：童冀
朝代：明

何处玉箫吹晚凉，月明如水浸华堂。神游自信非人境，清梦长思在帝乡。天上漏声传凤阙，云间剑气射龙光。燕山此夕知何夕，犹醉扬州满殿香。
阎仲彬山水歌
作者：童冀
朝代：明

总章右相之子孙，丹青名家今尚存。老来寓隐吴市门，白头未觉两眼昏。荆关范郭久擅场，彬也醉来下笔亲。吴兴作者何纷纷，眼中忽复见此人。高堂雪壁垂缣素，白日苍茫起烟雾。长林大谷少人行，海阔天低风景暮。蓬莱圆峤不可到，咫尺仙凡隔归路。丹崖瀑布悬秋旻，入耳飒飒悲风度。重冈复岭云气连，阴洞或有蛟龙眠。人间霖雨不易至，便欲辟谷求神仙。丈人偶立秋风前，怅望落日心悠然。明朝拂衣下衡霍，采芝共入商山烟。
霜天早行
作者：童冀
朝代：明

茅店鸡声落月孤，车声催我上征途。裹裳犹讶刀侵指，拂面不知冰在须。草屋几家门尚掩，野桥何处酒堪沽。却思曩岁禅房宿，日上山窗正拥炉。
韩信庙
作者：童冀
朝代：明

淮阴事业已荒凉，犹幸封侯在故乡。古庙有碑眠宿雨，长林无树挂斜阳。曾闻杖策归真主，安用论功觅假王。千古是非曾未定，英雄回首事茫茫。
题万桂秋声诗集
作者：童冀
朝代：明

露冷三秋月，香清十里风。都将春草梦，吹入小山丛。
题云山小画二首
作者：童冀
朝代：明

不到家山久，茅檐长薜萝。最怜春雨后，幽径白云多。不踏乡山路，于今又几年。茅檐知不远，只在白云边。
题云山小画二首·其一
作者：童冀
朝代：明

不到家山久，茅檐长薜萝。最怜春雨后，幽径白云多。
题云山小画二首·其二
作者：童冀
朝代：明

不踏乡山路，于今又几年。茅檐知不远，只在白云边。
题云松山房二首
作者：童冀
朝代：明

天上豹关九重，海中鳌抃三峰。用我玉堂金马，不用閒云野松。泰山仅肤寸合，徂徕已千尺强。或用汝作霖雨，慎勿倾人栋梁。
题云松山房二首·其一
作者：童冀
朝代：明

天上豹关九重，海中鳌抃三峰。用我玉堂金马，不用閒云野松。
题云松山房二首·其二
作者：童冀
朝代：明

泰山仅肤寸合，徂徕已千尺强。或用汝作霖雨，慎勿倾人栋梁。
题凝清轩三首
作者：童冀
朝代：明

高斋辟华馆，列榭临清渠。绿莎被文砌，长杨映绮疏。芳洲杂蘅杜，金塘擢芙蕖。澄波荡彩鹢，弱藻栖文鱼。良辰启华宴，列坐徵名儒。衣冠集觞咏，啸歌谢笙竽。香清凝绮席，酒渌湛芳壶。心赏自云逸，日晏不知劬。既醉歌太平，桑扈咏乐胥。逍遥寓宇内，不乐复何如。少无簪组念，雅志在丘岑。结庐古涧阿，栖迹嘉树林。南轩纳朝阳，北牖延夕阴。踵门无深辙，入室有鸣琴。良朋以时至，清坐谈古今。秫田秋向熟，浊醪行可斟。倾筐撷园蔬，持竿钓清浔。欢饮聊共适，过满非所钦。高轩临曲涧，长夏有馀清。微风洒然至，林木起秋声。焚香坐清昼，素心澹无营。幸微轩冕累，庶免忧患婴。于陵乐灌园，沮溺志耦耕。晤言聊自适，谁谓薄浮荣。
题凝清轩三首·其一
作者：童冀
朝代：明

高斋辟华馆，列榭临清渠。绿莎被文砌，长杨映绮疏。芳洲杂蘅杜，金塘擢芙蕖。澄波荡彩鹢，弱藻栖文鱼。良辰启华宴，列坐徵名儒。衣冠集觞咏，啸歌谢笙竽。香清凝绮席，酒渌湛芳壶。心赏自云逸，日晏不知劬。既醉歌太平，桑扈咏乐胥。逍遥寓宇内，不乐复何如。
题凝清轩三首·其三
作者：童冀
朝代：明

高轩临曲涧，长夏有馀清。微风洒然至，林木起秋声。焚香坐清昼，素心澹无营。幸微轩冕累，庶免忧患婴。于陵乐灌园，沮溺志耦耕。晤言聊自适，谁谓薄浮荣。
题凝清轩三首·其二
作者：童冀
朝代：明

少无簪组念，雅志在丘岑。结庐古涧阿，栖迹嘉树林。南轩纳朝阳，北牖延夕阴。踵门无深辙，入室有鸣琴。良朋以时至，清坐谈古今。秫田秋向熟，浊醪行可斟。倾筐撷园蔬，持竿钓清浔。欢饮聊共适，过满非所钦。
题古木寒禽
作者：童冀
朝代：明

野雀下庭柯，裴徊弄清影。岂无上林枝，爱此山月冷。
题吴节妇诗卷
作者：童冀
朝代：明

四海归无地，一身从所天。白头终一死，青史可千年。素节冰霜凛，高名日月悬。纷纷圭组客，泯没欲谁怜。
题商集贤画
作者：童冀
朝代：明

天下几人学董元，近代复数商集贤。集贤画山唯画意，不将点画分清妍。乾坤元气尚浑沌，百年此意无人传。我生髫龀爱公画，乱离不见三十年。大明开天四海一，江山在处还依然。欲求公画不可得，梦中往往看云烟。昔年为客上湘水，云山好处长留连。九华秀色开菡萏，匡庐瀑布晴虹悬。洞庭雪浪渺无际，华盖晓峰青可怜。今年又上燕山道，凭高四望惟青天。舟行一月少山色，北风吹沙尘昼昏。朅来燕市厌阛阓，旦暮车马争骈阗。蓬莱真境偶一到，拭眼复见公山川。当时旧物无一在，嗟我与公良无缘。公家子孙今白发，十年湖海相周旋。客乡邂逅重相遇，趣装又上通州船。我家金华山色里，云间白石如羊眠。柴门小桥枕流水，溪声久不听潺湲。昨宵又作故人梦，耳边忽似闻清猿。松根茯苓如斗大，便欲归去求神仙。安得壶公缩地法，南归道里犹五千。官船利涉急于箭，一月可到家山前。白头傥获遂此愿，耕云自种南山田。
题墨梅
作者：童冀
朝代：明

一枝欲寄陇头思，春早江南雁到迟。月黑小楼清夜永，紫箫吹断玉参差。
题墨梅三首
作者：童冀
朝代：明

索笑山窗下，霜清月在檐。平生青白眼，今始识无盐。几年东洛客，衣袖满缁尘。面色有深墨，知非肉食人。昏昏俱守默，皎皎欲谁怜。讵意林和靖，年来亦尚玄。
题墨梅三首·其一
作者：童冀
朝代：明

索笑山窗下，霜清月在檐。平生青白眼，今始识无盐。
题墨梅三首·其三
作者：童冀
朝代：明

昏昏俱守默，皎皎欲谁怜。讵意林和靖，年来亦尚玄。
题墨梅三首·其二
作者：童冀
朝代：明

几年东洛客，衣袖满缁尘。面色有深墨，知非肉食人。
题墨梅二首
作者：童冀
朝代：明

岁晚湖山曲，风尘到玉林。定知梅处士，移貌不移心。庄子观虚白，扬雄守太玄。无盐与姑射，不必问媸妍。
题墨梅二首·其一
作者：童冀
朝代：明

岁晚湖山曲，风尘到玉林。定知梅处士，移貌不移心。
题墨梅二首·其二
作者：童冀
朝代：明

庄子观虚白，扬雄守太玄。无盐与姑射，不必问媸妍。
题太乙莲舟画
作者：童冀
朝代：明

一叶杭天风，万里秋云远。慎勿向三山，蓬莱近清浅。
题太白小像
作者：童冀
朝代：明

不到长安久，帝乡风月閒。面馀山水色，知是夜郎还。
题子昂学士所书诗后
作者：童冀
朝代：明

香奁佳句好，知是旧王孙。留得风流在，生绡见墨痕。
题子猷访戴图
作者：童冀
朝代：明

晋室颓波已横流，济川功业谩悠悠。渡江一楫无人画，却写山阴雪夜舟。
题宋徽宗石榴高宗书韩昌黎诗
作者：童冀
朝代：明

金风吹绽紫绡囊，零落宣和御墨香。犹喜稍头风露少，南枝有子殿秋光。
题宋道君画二首 其一 鸡冠花
作者：童冀
朝代：明

绛帻秋风里，青城夜月中。君王有先见，应写雁来红。
题宋道君画二首 其二 黄雀
作者：童冀
朝代：明

艮岳春风暖，飞鸣意自閒。宁知他日恨，却在纥干山。
题宋道君画二首·鸡冠花
作者：童冀
朝代：明

绛帻秋风里，青城夜月中。君王有先见，应写雁来红。艮岳春风暖，飞鸣意自閒。宁知他日恨，却在纥干山。
题小画
作者：童冀
朝代：明

乔林出华构，落日几凭阑。十载干戈后，伤心画里看。
题小画
作者：童冀
朝代：明

春来常早起，幽事静中多。采药行林影，看云坐涧阿。柴门依水竹，茅屋带烟萝。却忆随朝者，严城散晓珂。
题小画
作者：童冀
朝代：明

衣雪掩柴扉，渔舟舣钓矶。开门闻犬吠，知是故人归。
题小画四首
作者：童冀
朝代：明

秋水坠莲房，幽禽语夕阳。故园归未得，飞梦绕林塘。落日湖光净，芳洲野蓼红。幽禽如有意，独立向秋风。野水带平沙，丛篁映白花。鸟啼人不见，春尽客思家。竹外幽花白，山禽立晚风。行人莫回首，不是故园中。
题小画四首·其一
作者：童冀
朝代：明

秋水坠莲房，幽禽语夕阳。故园归未得，飞梦绕林塘。
题小画四首·其三
作者：童冀
朝代：明

野水带平沙，丛篁映白花。鸟啼人不见，春尽客思家。
题小画四首·其二
作者：童冀
朝代：明

落日湖光净，芳洲野蓼红。幽禽如有意，独立向秋风。
题小画四首·其四
作者：童冀
朝代：明

竹外幽花白，山禽立晚风。行人莫回首，不是故园中。
题广陵太守归葬卷
作者：童冀
朝代：明
体裁：七言律诗

戎马驱驰岁月迁，南柯一梦竟游仙。丁年有恨违乡国，丙舍犹怜有墓田。几处丘原存马鬣，谁家圭组尚蝉联。披图不用重嗟感，金粟荒冈澹暮烟。
题庐山图为浔阳张子善赋
作者：童冀
朝代：明

我昔放舟下江水，拭眼庐山如画里。披图一别又十年，却望云山隔千里。云山于人殊有情，开帆秀色遥相迎。当时山灵不解事，不邀我向山中行。别来见山每相忆，咫尺黄尘不相识。三生宿缘知未尽，又向君家看山色。留侯子孙雪满颠，结茆正近庐山前。山中采药今几年，翩翩两袖生云烟。我家金华好烟嶂，赤松牧羊在其上。知君有意相从游，蚤晚支筇一相访。
题张来仪青山白云图
作者：童冀
朝代：明

天下几人画董元，近代独数高房山。房山不独妙形似，辅以丹碧增其妍。往年未识庐山面，曾向房山画中见。高堂白日生云烟，分明坐我南康县。大山嵯峨倚天立，倒捲银河泻空碧。山山起伏争坡陀，海涛出没晴云多。醉酣老眼重摩挲，此身便欲栖烟萝。十年一梦隔云海，却向长江闻棹歌。青山于人如旧识，满眼黄尘非故国。羞将白发照沧浪，咫尺家山归未得。先生旧业庐山前，丹青蚤得房山传。还能作画远相寄，白头共赋归来篇。
题扇面小景
作者：童冀
朝代：明

天开虚白寒，露滴空翠冷。谁持明月光，鉴此山河影。
题扇面小景
作者：童冀
朝代：明

百尺楼台十二阑，重重帘幕护春寒。繁华过眼空陈迹，留得春风画里看。斜日池台生晚凉，绿荷万点蘸波光。因思五月西湖路，画舫红云十里香。
题扇面小景·其一
作者：童冀
朝代：明

百尺楼台十二阑，重重帘幕护春寒。繁华过眼空陈迹，留得春风画里看。
题扇面小景·其二
作者：童冀
朝代：明

斜日池台生晚凉，绿荷万点蘸波光。因思五月西湖路，画舫红云十里香。
题扇面小景二首
作者：童冀
朝代：明

月殿笙箫十二楼，霓裳按彻小凉州。西风吹断钧天梦，香老琪花几度秋。玉钩半榻水晶帘，金鸭馀香晚倦添。睡熟纱厨天似水，绿荷凉月夜厌厌。
题扇面小景二首 其一 云山
作者：童冀
朝代：明

前山新雨过，碧树晚风寒。可惜清秋景，无人共倚阑。
题扇面小景二首 其二 木石
作者：童冀
朝代：明

涧底云根湿，林稍风叶鸣。何时明月夜，来此听秋声。
题扇面小景二首·云山
作者：童冀
朝代：明

前山新雨过，碧树晚风寒。可惜清秋景，无人共倚阑。涧底云根湿，林稍风叶鸣。何时明月夜，来此听秋声。
题扇面小景二首·其一
作者：童冀
朝代：明

月殿笙箫十二楼，霓裳按彻小凉州。西风吹断钧天梦，香老琪花几度秋。
题扇面小景二首·其二
作者：童冀
朝代：明

玉钩半榻水晶帘，金鸭馀香晚倦添。睡熟纱厨天似水，绿荷凉月夜厌厌。
题扇面小画
作者：童冀
朝代：明

烟凝丹嶂晚，木落镜天秋。可惜清宵月，无人共倚楼。
题春郊晓牧图
作者：童冀
朝代：明

频年事征戍，父子各关山。得似春郊外，吴犍带犊还。
题望云卷
作者：童冀
朝代：明

他乡见白云，故乡有慈亲。慈亲白首隔乡县，白云日日他乡见。云飞有时还故山，游子为客何时还。我愿游子心，相随白云去。莫学白云飞，只共白云住。白云住止吾亲舍，游子晨昏居膝下。坐令天下思亲人，归去家山看白云。裁云作春衣，酿云作春酒。举酒劝慈亲，愿亲千万寿。从今相期黄发年，子母人间永相守。
题朱节妇诗卷
作者：童冀
朝代：明

洛阳三月春风起，吹落南园桃与李。纷纷飞逐马蹄尘，不学芙蓉抱霜死。张家女儿夫蚤亡，间关戎马随姑嫜。当年红颜若桃李，即今白发如秋霜。百年世事随流水，留得芳名照青史。君不见东家桃李移西家，年年岁岁开春花。
题杏花白头公小画
作者：童冀
朝代：明

曲江池上踏残红，十载春风似梦中。误向花前听啼鸟，不知身是白头公。
题松庵
作者：童冀
朝代：明

余氏安居如斗大，长松绕屋四时青。云根有时孕琥珀，露气满山藏伏苓。鹤踏仙花枝上落，风传天籁梦中听。清宵借我蒲团坐，来读黄庭内景经。
题松阴卷送杜幕长
作者：童冀
朝代：明

杜郎家住淮水东，早年学种徂徕松。读书窗前爱松绿，日夜望松高过屋。萧条兵火二十年，有梦不到家山前。长林大谷化荆棘，苍松久作爨下烟。朅来之官向吴会，松树童童偃华盖。官曹白日困簿书，客邸清宵听竽籁。故园三径久已荒，东邻西舍浑相忘。昔时遗老无一在，颓垣碧草如人长。三年坐啸长松下，神武门高冠好挂。买舟载取明月归，更写苍松入图画。人生出处非偶然，问君宦游今几年。青云得志自可乐，白头归乡也不恶。
题松风阁
作者：童冀
朝代：明

若耶溪上毗卢阁，万个长松绕屋青。半空雨歇龙吟晓，午夜风生鹤梦醒。孤舟八月过彭蠡，广乐何年张洞庭。我亦平生识天籁，抱琴来就月中听。
题梅溪卷
作者：童冀
朝代：明

我昔双溪溪上住，手种梅花千万树。门前流水横小桥，屋后青山更无数。醉来放舟溪上流，青山处处随行舟。十里春风落香雪，一溪云影如浮鸥。年来作客向荆楚，梦中犹记来时路。披图不省是他乡，径欲拿舟便归去。溪光山色殊有情，梅花夹路遥相迎。南枝昨夜报春信，归去花前看月明。
题梅花卷寄潘学士
作者：童冀
朝代：明

雪后逍遥谷，春风近玉堂。定应承雨露，白发对清光。
题梦桂卷
作者：童冀
朝代：明

钧天有宫名广寒，上有桂树青团团。刚风迥隔九万里，何人飞梦游其间。乃是萤窗读书客，清夜神游生羽翼。手搴天上最高枝，来向人间占桂籍。我闻昔贤曾梦松，他日徵应十八公。世间万事有先兆，精神交感潜相通。人生出处有定分，身外悠悠不须问。致身富贵须流芳，青史千年有公论。
题江天雪景卷
作者：童冀
朝代：明

海风吹涛作山立，遥天万里云一色。天人薄暮剪飞花，半夜寒光动窗白。山人睡起僵欲扶，摩挲醉眠犹模糊。推窗不知人在世，拭眼一观天地初。乾坤浑沌含太素，溟海茫茫隔烟雾。霓旌羽盖纷相迎，咫尺蓬莱有归路。仙人鹤发颜如童，翱翔贝阙游珠宫。万年瑶草凌寒碧，千岁蟠桃如日红。琼林玉树交相倚，白鹿轩腾素鸾峙。纤云不动天无声，一色琼田三万里。六龙海上飞金乌，鹍鸡啁哳鸣天衢。刚风吹梦落人世，却向蓬窗看画图。黄金未就丹砂诀，青镜萧萧满华发。从今更约三千年，归去三山白银阙。
题江村片雨图
作者：童冀
朝代：明

斜日江村外，苍茫片雨秋。披图忽相忆，曾上岳阳楼。
题清隐草堂
作者：童冀
朝代：明

沈氏草堂何所有，开门惟见白鸥波。楼台上下通云气，城郭中间听棹歌。一夏轩窗秋意早，四时阑槛月明多。喜无车马红尘客，时有高人载酒过。
题渊明小像
作者：童冀
朝代：明

采菊东篱下，南山入望时。葛巾新烧酒，正耐晚风吹。
题王生瞻云图
作者：童冀
朝代：明

王郎家住越水东，读书养母越山中。一朝荐书上藩府，捧檄又逐西征鸿。去年将命来霅水，日日思亲春云起。今年重到霅水头，看云思亲双泪流。自言少小失所怙，鞠育恩深赖慈母。母兮孝养犹有时，父兮一别终天悲。当年兵尘暗广路，大母年高发垂素。山中一月食无鱼，日夕临流心独苦。跰足弗惮百里遥，六月火云天宇高。鲜鳞深瓮贮江水，赪肩赤日行蓬蒿。中途潦水深莫涉，咫尺苍茫失舟楫。解衣抱瓮身与俱，瓮沉鳞跃身为鱼。天高茫茫谁与诉，此水终年有人渡。我闻此语心孔悲，天道幽远谅有知。君不闻姜孝子，舍侧双鱼出江水。又不闻王休徵，天寒解衣鱼出冰。当时传信书太史，至今孝感人间称。百年几人称孝子，九原有知犹不死。古来上寿无百年，纷纷泯没谁与传。王郎有父亦有母，母今白头称节妇。一门孝节世所无，教子复有瞻云图。我作歌诗徵不诬，他日太史春秋书。
题画古木
作者：童冀
朝代：明

汉室抡材构建章，斧斤日日到山冈。谁知寂寞沧江上，犹有参天古木长。
题画唐马
作者：童冀
朝代：明

翠华十月幸骊山，凤臆龙鬐出帝闲。玉殿晓陪天仗立，霓旌夜向月宫还。渔阳落日边声急，蜀道连云国步难。拭目风尘重搔首，丹青萧瑟鬓成班。
题画唐马次韵
作者：童冀
朝代：明

泥融辇路雪初乾，蹀躞霜啼散晓寒。十载华清春梦觉，风尘今向画图看。
题白公小画二首
作者：童冀
朝代：明

伐木空山里，停云忆故人。山人莫啁哳，愧尔白头新。世路荆榛满，青山尘土深。何知两幽鸟，头白老山林。
题白公小画二首·其一
作者：童冀
朝代：明

伐木空山里，停云忆故人。山人莫啁哳，愧尔白头新。
题白公小画二首·其二
作者：童冀
朝代：明

世路荆榛满，青山尘土深。何知两幽鸟，头白老山林。
题睡凫
作者：童冀
朝代：明

夜月沙如雪，春江水似天。烟波幽梦远，不到凤池边。旧日柴桑里，黄花白发新。误为彭泽令，赢得满衣尘。栗里秋香晚，东篱菊未黄。翛然山月下，忽见黑衣郎。九日浊醪尽，黄花笑酒杯。夜深山月黑，不见白衣来。白发陶彭泽，东篱立晚风。宁能效王掾，早作黑头公。彭泽休容后，西风满面尘。故交零落尽，谁是素心人。
题睡凫·其一
作者：童冀
朝代：明

夜月沙如雪，春江水似天。烟波幽梦远，不到凤池边。
题睡凫·其三
作者：童冀
朝代：明

栗里秋香晚，东篱菊未黄。翛然山月下，忽见黑衣郎。
题睡凫·其二
作者：童冀
朝代：明

旧日柴桑里，黄花白发新。误为彭泽令，赢得满衣尘。
题睡凫·其五
作者：童冀
朝代：明

白发陶彭泽，东篱立晚风。宁能效王掾，早作黑头公。
题睡凫·其六
作者：童冀
朝代：明

彭泽休容后，西风满面尘。故交零落尽，谁是素心人。
题睡凫·其四
作者：童冀
朝代：明

九日浊醪尽，黄花笑酒杯。夜深山月黑，不见白衣来。
题秋江小画
作者：童冀
朝代：明

两岸青山宿雨收，西风木落洞庭秋。若为得似游鱼乐，只恐烟波有钓舟。
题秋江送别图
作者：童冀
朝代：明

江上西风急，维舟待晓行。前山新月上，正是晚潮生。
题竹隐卷
作者：童冀
朝代：明

句曲仙人旧隐居，门前种竹翠扶疏。高人已作游仙梦，诸子犹能读父书。孝感定应冬有笋，閒居可是食无鱼。最怜好事殊庸俗，千里徵诗到草庐。
题笔工温国宝诗卷
作者：童冀
朝代：明

古笔以竹资简牍，椎朴迟钝古所服。后人制颖乃神速，工巧有馀拙不足。书契而下篆籀续，鲁壁汲冢光煜煜。张钟嗣兴尚圆熟，妙用允属中山族。吴兴作者首冯陆，温氏父子踵其躅。翰林雄文联巨轴，重之不啻连城玉。纷纷末工事角逐，文犀象管炫凡目。吁嗟温生老而秃，世无具眼甘退伏。百金不售久韫椟，安得一用古制复。呜呼安得一用古制复，书契载睹羲皇俗。
题红梅三首
作者：童冀
朝代：明

玉骨换丹砂，夜雪迷春色。欲学綵云飞，东风苦无力。月殿春风早，瑶姬试晚妆。为怜□□□，□□□霓裳。流水小桥西，东风路欲迷。渔郎莫回首，不是武陵溪。
题红梅三首·其一
作者：童冀
朝代：明

玉骨换丹砂，夜雪迷春色。欲学綵云飞，东风苦无力。
题红梅三首·其三
作者：童冀
朝代：明

流水小桥西，东风路欲迷。渔郎莫回首，不是武陵溪。
题红梅三首·其二
作者：童冀
朝代：明

月殿春风早，瑶姬试晚妆。为怜□□□，□□□霓裳。
题翠微吟藁
作者：童冀
朝代：明

幽人结屋翠微里，日日哦诗面碧岑。岚气晓侵书帙润，烟光暖入砚池深。千金白璧无轻售，三叹朱弦有赏音。珍重锦囊须什袭，莫将声价动鸡林。
题翠竹红梅
作者：童冀
朝代：明

玛瑙坡前雪未消，小楼翠袖倚娇娆。醉中不省看图画，行过西湖第六桥。
题胡廷辉梨园小画
作者：童冀
朝代：明

君不闻昔年天宝全盛时，梨园玉雪千万枝。君王夜入月宫去，后庭愁损千蛾眉。银桥阁道相连属，十二阑干倚寒玉。归来不忆天上游，独记《霓裳羽衣》曲。沉香燕坐清夜长，流苏宝带悬明珰。一百五日寒食节，三十六宫明月香。阿环睡足娇无力，梦绕巫山楚云碧。六花散作晴雪飞，落地瑶华晓无迹。渔阳一夜飞边尘，六龙万里天西巡。马嵬肠断埋香玉，蜀道天高空白云。东归坐叹年华暮，遥夜漫漫谁与度。梨园子弟生白头，满眼新人不如故。尔来此恨六百年，花开岁岁春风前。乾坤旧事逐流水，画图却向人间传。半幅齐纨渺萧瑟，拭眼春风香雾湿。当年画史知几人，不为君王写无逸。
题苏平仲咏梅花卷
作者：童冀
朝代：明

我怀苏子瞻，白发谪岭南。当时梅花有佳句，至今清气遗江潭。江南见耳孙，气貌殊不凡。平生不识耕与蚕，经史六艺俱沉酣。昔年横经坐太学，壁水浩荡恩波涵。高堂忽念垂鹤发，丹陛一夕辞朝簪。归来结屋依苍岩，白日对客惟清谈。我家茅屋深烟岚，门前绿树垂黄柑。徵书一夕下岩穴，长江万里随风帆。云根黄独如斗大，十年无梦携长镵。读君新诗如梦觉，令我一唱叹者三。逋仙旧居偶一过，夜雨苍苔荒石龛。南枝久己化荆棘，缟衣无复来毵毵。我方束书上京国，百拙自叹无一堪。长途两脚倦行役，黄尘扑面羞青衫。明年傥遂归田约，白首相见期无惭。
题赵麟春郊散牧图
作者：童冀
朝代：明

古人画马称曹韩，近代独数赵集贤。一往不可得笔法，付与诸生传天闲。騋牝踰万乘，神定挥毫觉天胜。人间羁靮不敢施，散牧春郊见真性。一疋膝坐双足拳，一疋喷吐嘘青烟。就中一疋倚树立，雄心已驰青海边。雪峰上人今支遁，不惜千金爱神骏。客窗留我展画图，复见开元阅清峻。祗今骅骝世岂无，虞坂往往逢盐车。何如驽骀立仗下，日饫太官三品刍。
题邓伯言诗集
作者：童冀
朝代：明

时雨涤烦暑，焚香坐清晨。开轩面山色，有客过我门。袖衔珠玉篇，高论悬河翻。清辞及妙语，往往与道邻。嗟予生苦晚，弗获窥道真。讵意衰谢馀，正始乃复闻。古人不可见，古道良未湮。俯仰三叹息，永言怀古人。
题钩勒夹竹梅
作者：童冀
朝代：明

美人隔秋水，赠我金错刀。愿因青鸟使，报之应琼瑶。
题钩勒竹二首为程将军赋
作者：童冀
朝代：明

白旄风急秋阴薄，玉帐云深夜色寒。饮散辕门天似水，一庭霜月在琅玕。玉帐屯兵渭水湄，琼林锡宴夜归迟。四山苍翠秋无影，月浸中天白羽旗。
题钩勒竹二首为程将军赋·其一
作者：童冀
朝代：明

白旄风急秋阴薄，玉帐云深夜色寒。饮散辕门天似水，一庭霜月在琅玕。
题钩勒竹二首为程将军赋·其二
作者：童冀
朝代：明

玉帐屯兵渭水湄，琼林锡宴夜归迟。四山苍翠秋无影，月浸中天白羽旗。
题钩勒竹四首
作者：童冀
朝代：明

月澹秋阴薄，庭空夜色寒。西风剪云母，片片堕琅玕。汉女挟湘妃，霓旌导羽衣。夜深风露下，却跨白鸾归。野鹤弄清影，徘徊临曲池。离离霜羽短，不奈晓风吹。世路蕃荆榛，抗节风尘底。秉兹贞白心，岁寒奉君子。
题钩勒竹四首·其一
作者：童冀
朝代：明

月澹秋阴薄，庭空夜色寒。西风剪云母，片片堕琅玕。
题钩勒竹四首·其三
作者：童冀
朝代：明

野鹤弄清影，徘徊临曲池。离离霜羽短，不奈晓风吹。
题钩勒竹四首·其二
作者：童冀
朝代：明

汉女挟湘妃，霓旌导羽衣。夜深风露下，却跨白鸾归。
题钩勒竹四首·其四
作者：童冀
朝代：明

世路蕃荆榛，抗节风尘底。秉兹贞白心，岁寒奉君子。
题黄龙洞
作者：童冀
朝代：明

湖州城北山如画，闻有黄龙宅上头。六月林峦常带雨，四时风物总成秋。云根下伏千年洞，岩窦中藏百丈湫。昭代于今崇秩祀，只将明德答神休。
黄河舟中述怀二首
作者：童冀
朝代：明

昔年承召沐恩波，投老飘零感慨多。清梦常时怀绛阙，白头今日过黄河。朔云鸿雁来边塞，落日牛羊散近坡。最忆故山茅屋好，春风日夜长烟萝。解缆龙江暮雨寒，朔风回薄楚云间。五更酒醒惟闻雁，一月舟行不见山。半世悠悠孤枕梦，百年扰扰几人闲。劳生宇内成何事，独羡斜阳倦鸟还。
黄河舟中述怀二首·其一
作者：童冀
朝代：明

昔年承召沐恩波，投老飘零感慨多。清梦常时怀绛阙，白头今日过黄河。朔云鸿雁来边塞，落日牛羊散近坡。最忆故山茅屋好，春风日夜长烟萝。
黄河舟中述怀二首·其二
作者：童冀
朝代：明

解缆龙江暮雨寒，朔风回薄楚云间。五更酒醒惟闻雁，一月舟行不见山。半世悠悠孤枕梦，百年扰扰几人闲。劳生宇内成何事，独羡斜阳倦鸟还。
送萧贵襄归江西
作者：童季
朝代：明
体裁：七言律诗

白宁凉生八月秋，专鲈归兴满扁舟。风尘动是经年别，尊酒难为十日留。红叶系河添客况，黄花驿路使人愁。从知此后思君处，多在斜阳古渡头。
雨花台
作者：童宽
朝代：明
体裁：七言律诗

阿师何术陨天花，台迥登临望眼赊。百里晴山围帝宅，六朝芳草入僧家。层层树色寒烟合，历历车声古道斜。铁锁销沉龙战后，落潮处处咽红沙。
临清公署作
作者：童承叙
朝代：明

万家楼阁抱城阿，武帝旌旗向此过。不见凤笙吹别殿，空闻龙舸驻清河。水寒沙碧生冰雪，华榭歌台长薜萝。共道于今游幸少，豹房虎圈月华多。
九华山
作者：童承叙
朝代：明
体裁：五言律诗

兰若开金刹，芙蕖削玉峰。披云聊息驾，隔岭忽闻钟。僧卧中林月，猿啼万壑松。登山思屏迹，我已愧行踪。
宫词四首
作者：童承叙
朝代：明

晓向君王赐赏还，长街一字佩珊珊。白头宫监呼名姓，换入迎春第几班。不眠常问夜如何，殿角风铃响渐多。记得一声《河满子》，低低灯下学人歌。蛾眉扫罢去朝天，正值官家例散鲜。见说羊车随意到，不教中使口宣传。三三两两不知愁，结束罗裙学打球。傍晚忽闻天乐近，分明只在殿东头。
宫词四首·其一
作者：童承叙
朝代：明

晓向君王赐赏还，长街一字佩珊珊。白头宫监呼名姓，换入迎春第几班。
宫词四首·其三
作者：童承叙
朝代：明

蛾眉扫罢去朝天，正值官家例散鲜。见说羊车随意到，不教中使口宣传。
宫词四首·其二
作者：童承叙
朝代：明

不眠常问夜如何，殿角风铃响渐多。记得一声《河满子》，低低灯下学人歌。
宫词四首·其四
作者：童承叙
朝代：明

三三两两不知愁，结束罗裙学打球。傍晚忽闻天乐近，分明只在殿东头。
晓渡玉河桥
作者：童承叙
朝代：明

百尺飞梁烟雾生，雕阑玉窦绮罗行。御沟月露生秋兴，驻马垂鞭听水声。
汉江歌
作者：童承叙
朝代：明
体裁：七言绝句

荆山郢树照南洲，江汉淊淊天际流。神女不来云雨暮，骚人一去蕙兰秋。
汉江歌·其一
作者：童承叙
朝代：明
体裁：七言绝句

荆山郢树照南洲，江汉滔滔天际流。神女不来云雨暮，骚人一去蕙兰秋。
汉江歌·其二
作者：童承叙
朝代：明
体裁：七言绝句

太白连夕太光芒，当船欲堕云苍凉。祇恐塞北烟尘起，谁信江南民社荒。
沙湖留题圆通寺
作者：童承叙
朝代：明
体裁：七言律诗

鉴湖深处有招提，万里秋涛碧树齐。落日诸天云水上，百年高阁汉江西。无数凫鸥当槛浴，有时虎豹隔林啼。停舟忽纵登临目，锦浪青峰烟雾迷。
雨中送驾和研冈二首
作者：童承叙
朝代：明

春祀瞻陵庙，宸游出帝城。丰隆扶翠辇，屏翳抗龙旌。柳色迎銮细，莺歌向跸清。寝园佳气合，驰道瑞烟平。沙软千官拥，泥香万骑鸣。精禋劳圣主，数傍碧山行。法驾开云幕，慈闱拥万城。社烟随采仗，谷雨落青旌。春豫流鲜泽，皇游览太清。沾衣知宠渥，润物感升平。山绕銮舆净，泉当帐殿鸣。传宣戒龙舸，还泛玉湖行。
雨中送驾和研冈二首·其一
作者：童承叙
朝代：明

春祀瞻陵庙，宸游出帝城。丰隆扶翠辇，屏翳抗龙旌。柳色迎銮细，莺歌向跸清。寝园佳气合，驰道瑞烟平。沙软千官拥，泥香万骑鸣。精禋劳圣主，数傍碧山行。
雨中送驾和研冈二首·其二
作者：童承叙
朝代：明

法驾开云幕，慈闱拥万城。社烟随采仗，谷雨落青旌。春豫流鲜泽，皇游览太清。沾衣知宠渥，润物感升平。山绕銮舆净，泉当帐殿鸣。传宣戒龙舸，还泛玉湖行。
金齿道中
作者：童昱
朝代：明
体裁：七言绝句

漾备江深江草齐，江花开处鹧鸪啼。博南矫首青堪摘，霞气犹悬万岭西。
龙池秋月
作者：童昱
朝代：明
体裁：七言绝句

草草横塘一镜开，碧天清晓映楼台。夜凉风度钟声静，恐有蛟龙出洞来。
黄华十曲 其一 挂镜台
作者：童正蒙
朝代：明
体裁：七言绝句

石磴螺盘挂镜台，台巅红杏傍云栽。花开不解随风落，常带飞泉作雨来。
黄华十曲 其七 振衣冈
作者：童正蒙
朝代：明
体裁：七言绝句

飞岩乱水共棼棼，山色巃嵷紫翠文。绿玉频抛登绝顶，沾衣欲湿惹残云。
黄华十曲 其三 上黄华
作者：童正蒙
朝代：明
体裁：七言绝句

招提远插最高峰，水绕溪回抱伏龙。下界钟声知客到，双松犹带白云封。
黄华十曲 其九 避暑宫
作者：童正蒙
朝代：明
体裁：七言绝句

如龙豪气五湖奇，石洞深藏事可知。最是行宫今泯灭，倩人指点令人疑。
黄华十曲 其二 真珠帘
作者：童正蒙
朝代：明
体裁：七言绝句

万叠云屏敞翠微，珍珠帘捲雪花飞。汉家仙掌承浆露，漫道玉龙行雨归。
黄华十曲 其五 可枕溪
作者：童正蒙
朝代：明
体裁：七言绝句

山前流水自潺湲，山上幽人高隐閒。洗耳溪头云作枕，濯缨月下玉为颜。
黄华十曲 其八 倒流水
作者：童正蒙
朝代：明
体裁：七言绝句

瀑布高悬天际头，珠飞玉泻漱龙湫。盈科渐达层冈去，浪说黄华水倒流。
黄华十曲 其六 仰止石
作者：童正蒙
朝代：明
体裁：七言绝句

太行迤逦发昆崙，界破中原起孟门。苍翠万千皆突兀，谁言五岳独为尊。
黄华十曲 其十 紫石梯
作者：童正蒙
朝代：明
体裁：七言绝句

丹崖百丈引危梯，软溅珠花湿紫泥。此处红尘应不到，芙蓉天削故成蹊。
黄华十曲 其四 下黄华
作者：童正蒙
朝代：明
体裁：七言绝句

半山高结小祇林，古树荒台岁月深。若到上方山更好，水云閒处澹禅心。
梅花集句二首
作者：童琥
朝代：明

一枝梅笑破冬严，残腊新春气候参。更被谁家多事笛，不教幽梦到江南。江南地暖陇西寒，一种春风有两般。最爱夜深霜重处，无人起向月中看。
梅花集句二首·其一
作者：童琥
朝代：明

一枝梅笑破冬严，残腊新春气候参。更被谁家多事笛，不教幽梦到江南。
梅花集句二首·其二
作者：童琥
朝代：明

江南地暖陇西寒，一种春风有两般。最爱夜深霜重处，无人起向月中看。
梅花集句四首
作者：童琥
朝代：明

竹外松边一两稍，迥临村落傍溪桥。堪将乱蕊添云肆，苦被芳风透绮寮。春事顿随花片薄，清吟半逐梦魂销。却思前载孤山下，踏雪相寻岂惮遥。练裙缟袂雪精神，梦在罗浮江上村。竹屋纸窗清不俗，风台月观悄无言。笑拈霜管题诗句，静爱寒香扑酒尊。谁遣胡儿吹塞笛，分明哀怨曲中论。残雪疏篱半欲摧，暗香消息巳传梅。三家五家村舍出，一花两花香意回。今日多情惟我到，无人解惜为谁开。相逢剩作尊前恨，何处笛声江上来。偶泄春光此一枝，故山幽梦忆疏篱。雪羞洁白常回避，风近清香似可期。老气却因高树得，闲愁只许落花知。醉中曾记吟诗处，独倚阑干待月时。
梅花集句四首·其一
作者：童琥
朝代：明

竹外松边一两稍，迥临村落傍溪桥。堪将乱蕊添云肆，苦被芳风透绮寮。春事顿随花片薄，清吟半逐梦魂销。却思前载孤山下，踏雪相寻岂惮遥。
梅花集句四首·其三
作者：童琥
朝代：明

残雪疏篱半欲摧，暗香消息巳传梅。三家五家村舍出，一花两花香意回。今日多情惟我到，无人解惜为谁开。相逢剩作尊前恨，何处笛声江上来。
梅花集句四首·其二
作者：童琥
朝代：明

练裙缟袂雪精神，梦在罗浮江上村。竹屋纸窗清不俗，风台月观悄无言。笑拈霜管题诗句，静爱寒香扑酒尊。谁遣胡儿吹塞笛，分明哀怨曲中论。
梅花集句四首·其四
作者：童琥
朝代：明

偶泄春光此一枝，故山幽梦忆疏篱。雪羞洁白常回避，风近清香似可期。老气却因高树得，闲愁只许落花知。醉中曾记吟诗处，独倚阑干待月时。
题画梅
作者：童琥
朝代：明
体裁：七言绝句

野塘春暖水平铺，数点冰花映玉壶。明月一帘诗思好，东风吹梦过西湖。
登黄鹤楼
作者：童瑄
朝代：明

晚晴扶醉一登楼，吴楚衣冠叹昔游。黄鹤不来人事异，白云飞尽古今愁。石亭落日迷芳草，湓浦西风送客舟。极目故园何处是，蒹葭零落满汀洲。
题海棠白头翁图
作者：童瑄
朝代：明

旅食京华二十秋，鬓毛如雪为多忧。幽禽不识春风趣，底事花间也白头。
题渊明归去图
作者：童瑄
朝代：明

渊明高世士，小试惭牛刀。江山非典午，富贵轻鸿毛。胡为向督邮，五斗时折腰。归来三径中，黄花露霜饶。浊酒一瓢兴，清风千古高。
题隋宫清夜游图
作者：童瑄
朝代：明

栏干月转垂杨影，露华如水银屏冷。君王西苑夜未眠，紫衣小队前驰引。清歌踏月立调迟，妙舞翻云翠袖低。绿鬟侍拥抹螺黛，行行按节金莲齐。十六院中多雅趣，台观萦纡叠青翠。芰荷池馆晚风凉，剪綵为花能巧制。銮舆驰逐过离宫，蓬莱路与瀛洲通。周环佳胜二百里，终宵行乐心无穷。绛纱宝烛销红雪，珠箔重重卷明月。宿鸟惊飞花底枝，铜龙冰向楼头咽。追欢只谓常如斯，兴亡岂意皆人为。一朝天下共骚动，始知乐极还生悲。向来富贵知何许，一代繁华逐流水。愁绝残垣败草深，几度疏萤照寒雨。
一榻清声墨竹二首为刘司勋先生题
作者：童轩
朝代：明

洒出金壶玉两枝，楚云湘水不胜奇。岁寒劲节谁能识，凭仗清风是故知。碧云萧飒漏新晴，彷佛湘江一段清。夜静天风响林杪，满空飘下凤鸾声。
一榻清声墨竹二首为刘司勋先生题·其一
作者：童轩
朝代：明

洒出金壶玉两枝，楚云湘水不胜奇。岁寒劲节谁能识，凭仗清风是故知。
一榻清声墨竹二首为刘司勋先生题·其二
作者：童轩
朝代：明

碧云萧飒漏新晴，彷佛湘江一段清。夜静天风响林杪，满空飘下凤鸾声。
丁夘秋予领乡荐之京三兄志广偕亲友饮饯都门之外把袂而别是夜宿龙江驿
作者：童轩
朝代：明

萋萋草色满长坡，况是连枝惜别何。客散酒空看雁影，露寒沙白宿龙河。投林候火依稀见，临水人家远近多。自愧忘情非上智，不禁清泪洒江波。
三月十二日过夔府偶成
作者：童轩
朝代：明

春雨图书画舫轻，满篷山色过夔城。吟边为爱巴东水，酷似诗人意味清。
与许汉英秀才夜话
作者：童轩
朝代：明

白下栖迟地，睽违又十年。蹉跎双鬓改，险阻一身全。夜雨溪南业，秋风墓下田。别来空有梦，惆怅未能还。
丙寅中秋对月
作者：童轩
朝代：明

秋色平分月正圆，南楼清兴浩无边。云□□□悬丹桂，水满龙宫泛白莲。万古山河□□旧，百年身世欲登仙。何当唤起临皋叟，斗酒中流共放船。
丙戌上巳日
作者：童轩
朝代：明

桐花初着雨丝丝，又值东风上巳时。千古兰亭留胜会，半生萍水叹多岐。河桥细柳莺声早，驿路青山马去迟。安得当年诗社友，相逢一醉习家池。
东林小隐卷为沈处士题
作者：童轩
朝代：明

小隐东林地，身闲岁月忘。曲池山倒影，虚阁水生凉。雨润琴丝慢，风薰药臼香。隐君清趣好，无梦到岩廊。游侠经过少，衡门尽日扃。草香侵座绿，山色堕楼青。野服裁荷芰，园蔬煮茯苓。翛然尘市外，不减聘君亭。
东林小隐卷为沈处士题·其一
作者：童轩
朝代：明

小隐东林地，身闲岁月忘。曲池山倒影，虚阁水生凉。雨润琴丝慢，风薰药臼香。隐君清趣好，无梦到岩廊。
东林小隐卷为沈处士题·其二
作者：童轩
朝代：明

游侠经过少，衡门尽日扃。草香侵座绿，山色堕楼青。野服裁荷芰，园蔬煮茯苓。翛然尘市外，不减聘君亭。
东风
作者：童轩
朝代：明

东风吹百草，葱倩满天涯。独有南山桂，依然未着花。
中秋对月
作者：童轩
朝代：明
体裁：七言律诗

吟倚高楼思爽然，蟾光飞上一轮圆。九霄清露漙金镜，万顷澄波泛白莲。云母屏开秋似练，水晶帘捲夜如年。何因得步林皋下，唤起坡仙共泛船。
丹阳晚眺
作者：童轩
朝代：明

春水绿迢迢，空江自落潮。桥头两竿日，烟外酒旗飘。
为刘世亨侍御题夏仲昭墨竹
作者：童轩
朝代：明

画中看竹忆江湘，秋叶萧萧水气凉。风细残绷和粉落，雨馀新绿过人长。高标似露螭头笔，直干偏含柱下霜。傲雪襟期浑雅淡，拂云头角正昂藏。琅玕潇洒同淇澳，红紫妖秾陋洛阳。摵摵清声常在耳，亭亭疏影半依墙。虚心自许能医俗，秀骨谁云似少香。别去几回劳梦想，兴来随处搅吟肠。使君高节传乌府，仙吏清风满太常。砚沼忽闻风雨作，袜材随见凤鸾翔。明窗日日宜相对，清兴时时自不忘。此外嚣尘浑绝迹，唯馀明月到中堂。
丽情曲
作者：童轩
朝代：明

海棠雨歇春夜长，辘轳惊梦飞鸳鸯。玉肌苦怯东风急，帐冷流苏熏绣裳。起来窥镜倦梳洗，玄云满犀飞不起。玉麟金爵翠翘新，似与春光斗明媚。花床晓雾香濛濛，春困泥人星眼朦。帘钩鹦鹉隔窗语，怪杀东君深浅红。试呼小翠卷朱箔，一双黄蝶花间落。
久雨一百韵
作者：童轩
朝代：明

久雨连旬朔，阴霾尽日垂。长途泥活活，陋巷水漓漓。云重倾如注，风回飏若丝。纤绵还淅淅，明灭更祁祁。骤若闻吴语，闲如却楚师。四檐频泪滴，千里尽膏陂。入夜星微见，凌晨雾复弥。涓涓通竹溜，密密洒茅茨。涸泽深三尺，遥峰露半规。须臾流涧壑，咫尺隔天涯。河伯胸襟阔，飞廉号令驰。蹄涔俄扩量，蜗室仅容锥。帜闪频惊缺，轮停久缓羲。未堪脩禊祓，且可浣尘缁。屋覆翻危棹，梁空泻漏卮。波摇张氏宅，潮没岘山碑。岂是桑田变，虚勤砥柱支。千家奔逐逐，万橹去？？。只讶天成漏，浑疑□□卑。青蒲梳细浪，绿藻舞芳漪。乱草萋迷发，闲花掩映披。原高滋蚌蛤，江涨怒蛟螭。蝶翅方粘粉，鸦巢正护危。侵阶冲蚁子，沈灶产蛙儿。跳足商羊舞，垂翎卫鹤疲。马牛行莫辨，鸟雀下还迟。瑟缩窥鱼鹭，沾涂曳尾龟。屋头鸠逐妇，墙角雉呼雌。不见摇烟麦，那看向日葵。田夫忧损稼，渔叟畏漂篱。泾渭奚能别，槔车枉用施。未期收小菽，何暇望维秠。民庶□□□，官军□□时。□□浮大渚，□□立荒陲。衣袂俱沾渍，旗干半倚旇。妻孥忧馈饷，老稚苦啼饥。米讶珠为价，薪同桂作枝。人将虞垫溺，谁为诉疮痍。高卧陶彭泽，长吁杜拾遗。乘舆空有惠，版筑谩劳持。白日何时见，顽阴不可麾。高阿寻马苋，下坎拔凫茈。蝶蝀形难指，阴阳沴若斯。共愁云压地，那想雪翻匙。嗟我常兼仆，怜人更泣歧。不能援只手，祗是蹙双眉。难假浮槎力，长吟苦叶诗。穿渠思郑氏，兴利慕刘彝。门涩苔痕上，窗昏树影筛。瓢倾颜子饮，布渗董生帷。竹几朝难凭，藜床夜屡移。书空频咄咄，戮力正伾伾。篝火烘新画，牵萝补旧篱。一毡浑不弃，两屐镇相随。乡绝人传信，门无客问奇。诗因愁易得，病与懒相宜。刘氏耽三癖，梁鸿赋五噫。漫兴浮海叹，何惜买山资。宦况连朝薄，乡心半夜悲。徙居将久矣，缩地欲何之。便好乘兰舫，聊为啖水芝。儿嬉泥作径，婢怪灶难炊。寸步行还碍，通宵坐不辞。万间思广厦，百斛运深池。溽湿憎藤簟，凉生怯葛絺。短筇朝倚壁，吟笏晓支颐。治业无仁仆，论心少故知。张油聊尔避，塞土竟何裨。潦倒遭时谤，揶揄被鬼嗤。却怜成独立，曾谓失群疑。江汉凭谁咏，莼鲈动客思。迂疏真自拙，尘俗本何羁。命也嗟难达，形乎觉易衰。守株无兔触，设网有鸿离。杂虑纷旁午，中怀耿郁伊。谩劳揩病目，空复撚吟髭。已分烟霞想，宁容造化窥。志厌如酩酊，神困若饥羸。因忆尧君政，犹烦禹足胝。循环天数定，剥复理堪推。前志明垂训，强阴每致兹。燮和须有在，寅亮岂无为。弭变由诚感，回灾本德祈。干戈思有省，帑藏戒无私。刑臬犹当慎，征徭必用咨。游僧驱冗费，污吏汰膏脂。疾苦询三老，公勤敕百司。沟塍防夏潦，雩祭谨春祠。抚世酬三德，求才立四维。朝廷升大化，海宇仰重熙。礼乐斯明备，华夷悉抚绥。自然登至治，底用问希夷。玉烛和难戾，金天世可追。三光应顺叙，万福尽来膍。苑囿鸣祥凤，郊园出瑞麒。昆虫咸遂育，庶草尽蕃滋。甘雨应知候，仁风必应期。共遵皇极路，永建太平基。愿撰东封事，兼陈既醉词。排云叫阊阖，稽首献龙墀。
久雨一百韵
作者：童轩
朝代：明
体裁：五言排律

久雨连旬朔，阴霾尽日垂。长途泥活活，陋巷水漓漓。云重倾如注，风回飏若丝。纤绵还淅淅，明灭更祁祁。骤若闻吴语，闲如却楚师。四檐频泪滴，千里尽膏陂。入夜星微见，凌晨雾复弥。涓涓通竹溜，密密洒茅茨。涸泽深三尺，遥峰露半规。须臾流涧壑，咫尺隔天涯。河伯胸襟阔，飞廉号令驰。蹄涔俄扩量，蜗室仅容锥。帜闪频惊缺，轮停久缓羲。未堪脩禊祓，且可浣尘缁。屋覆翻危棹，梁空泻漏卮。波摇张氏宅，潮没岘山碑。岂是桑田变，虚勤砥柱支。千家奔逐逐，万橹去��。只讶天成漏，浑疑□□卑。青蒲梳细浪，绿藻舞芳漪。乱草萋迷发，闲花掩映披。原高滋蚌蛤，江涨怒蛟螭。蝶翅方粘粉，鸦巢正护危。侵阶冲蚁子，沈灶产蛙儿。跳足商羊舞，垂翎卫鹤疲。马牛行莫辨，鸟雀下还迟。瑟缩窥鱼鹭，沾涂曳尾龟。屋头鸠逐妇，墙角雉呼雌。不见摇烟麦，那看向日葵。田夫忧损稼，渔叟畏漂篱。泾渭奚能别，槔车枉用施。未期收小菽，何暇望维秠。民庶□□□，官军□□时。□□浮大渚，□□立荒陲。衣袂俱沾渍，旗干半倚旇。妻孥忧馈饷，老稚苦啼饥。米讶珠为价，薪同桂作枝。人将虞垫溺，谁为诉疮痍。高卧陶彭泽，长吁杜拾遗。乘舆空有惠，版筑谩劳持。白日何时见，顽阴不可麾。高阿寻马苋，下坎拔凫茈。蝶蝀形难指，阴阳沴若斯。共愁云压地，那想雪翻匙。嗟我常兼仆，怜人更泣歧。不能援只手，祗是蹙双眉。难假浮槎力，长吟苦叶诗。穿渠思郑氏，兴利慕刘彝。门涩苔痕上，窗昏树影筛。瓢倾颜子饮，布渗董生帷。竹几朝难凭，藜床夜屡移。书空频咄咄，戮力正伾伾。篝火烘新画，牵萝补旧篱。一毡浑不弃，两屐镇相随。乡绝人传信，门无客问奇。诗因愁易得，病与懒相宜。刘氏耽三癖，梁鸿赋五噫。漫兴浮海叹，何惜买山资。宦况连朝薄，乡心半夜悲。徙居将久矣，缩地欲何之。便好乘兰舫，聊为啖水芝。儿嬉泥作径，婢怪灶难炊。寸步行还碍，通宵坐不辞。万间思广厦，百斛运深池。溽湿憎藤簟，凉生怯葛絺。短筇朝倚壁，吟笏晓支颐。治业无仁仆，论心少故知。张油聊尔避，塞土竟何裨。潦倒遭时谤，揶揄被鬼嗤。却怜成独立，曾谓失群疑。江汉凭谁咏，莼鲈动客思。迂疏真自拙，尘俗本何羁。命也嗟难达，形乎觉易衰。守株无兔触，设网有鸿离。杂虑纷旁午，中怀耿郁伊。谩劳揩病目，空复撚吟髭。已分烟霞想，宁容造化窥。志厌如酩酊，神困若饥羸。因忆尧君政，犹烦禹足胝。循环天数定，剥复理堪推。前志明垂训，强阴每致兹。燮和须有在，寅亮岂无为。弭变由诚感，回灾本德祈。干戈思有省，帑藏戒无私。刑臬犹当慎，征徭必用咨。游僧驱冗费，污吏汰膏脂。疾苦询三老，公勤敕百司。沟塍防夏潦，雩祭谨春祠。抚世酬三德，求才立四维。朝廷升大化，海宇仰重熙。礼乐斯明备，华夷悉抚绥。自然登至治，底用问希夷。玉烛和难戾，金天世可追。三光应顺叙，万福尽来膍。苑囿鸣祥凤，郊园出瑞麒。昆虫咸遂育，庶草尽蕃滋。甘雨应知候，仁风必应期。共遵皇极路，永建太平基。愿撰东封事，兼陈既醉词。排云叫阊阖，稽首献龙墀。
乌夜啼
作者：童轩
朝代：明

庭前老树乌夜啼，少妇起听惊且疑。霜飞满瓦澹月白，树叶萧萧巢影危。乌啼哑哑声未已，再三听来心且喜。少妇启窗纱，叮咛向乌语。汝乌啼有赦，人言不虚美。愿汝乌栖勿飞去，一岁常生八九子，更与尔巢护风雨。
乐清轩为沙士清题
作者：童轩
朝代：明

支离长日赋闲居，门掩青苔思有馀。春水漾花鱼乳后，夕阳穿树鸟归初。逢人但录修琴谱，对客常谈相鹤书。更拟高楼营百尺，元龙豪气未应除。
九日
作者：童轩
朝代：明

授衣又值景荒凉，泽国砧声夜有霜。病后欲寻元亮隐，愁来无复孟嘉狂。树连凉馆迷秋色，潮落横塘冷夕阳。却忆冶城山上约，不胜清兴搅吟肠。雁下菰蒲宿雨收，登高有客上林丘。池荷卷翠花皆老，江树翻红叶尽流。白下萧条偏近晚，新亭凋敝不宜秋。良辰无那成虚掷，孤负黄花酒满瓯。萧萧木叶下高枝，又是深秋九日期。黄菊酒香人病后，白蘋风冷雁来时。参军帽落谁同调，宋玉诗成益自悲。有约不能逢一笑，看山窗下独支颐。幽亭结搆号飞龙，风景苍苍入望中。鸿雁去来时叙换，江山登眺古今同。绿荷浅水栖寒雨，黄叶虚窗战晚风。秋兴满怀禁不得，倚栏搔首叹飞蓬。
九日·其一
作者：童轩
朝代：明

授衣又值景荒凉，泽国砧声夜有霜。病后欲寻元亮隐，愁来无复孟嘉狂。树连凉馆迷秋色，潮落横塘冷夕阳。却忆冶城山上约，不胜清兴搅吟肠。
九日·其三
作者：童轩
朝代：明

萧萧木叶下高枝，又是深秋九日期。黄菊酒香人病后，白蘋风冷雁来时。参军帽落谁同调，宋玉诗成益自悲。有约不能逢一笑，看山窗下独支颐。
九日·其二
作者：童轩
朝代：明

雁下菰蒲宿雨收，登高有客上林丘。池荷卷翠花皆老，江树翻红叶尽流。白下萧条偏近晚，新亭凋敝不宜秋。良辰无那成虚掷，孤负黄花酒满瓯。
九日·其四
作者：童轩
朝代：明

幽亭结搆号飞龙，风景苍苍入望中。鸿雁去来时叙换，江山登眺古今同。绿荷浅水栖寒雨，黄叶虚窗战晚风。秋兴满怀禁不得，倚栏搔首叹飞蓬。
九月三日渡钱塘江观潮
作者：童轩
朝代：明

扬帆过钱塘，秋潮正掀涌。浪花蹴天飞，涛影压云涌。初疑海窟沸，复讶地轴动。雪山半空来，雷鼓六丁拥。阳侯叱洪威，海若扇馀汹。声喧战马驰，势怒老蛟耸。云梦敢言大，吴会讵敌勇。钱弩竟虚发，越舟尽成恐。快哉天下奇，异矣泽中孔。斜阳一镜平，飞鸥集如蛹。
九月三日送同使朱司厅柩出汉州南门怆然有作
作者：童轩
朝代：明

疏陈谕蜀选廷臣，愧我无才慰远人。万里同来不同去，暮云回首一沾巾。
九月十三日夜梦绣衣康用和握手话旧觉而闻雨有感诗以寄之
作者：童轩
朝代：明

宦游岁月易蹉跎，青镜流光两鬓皤。客梦不知江水远，乡心偏傍雨声多。张衡有咏唯愁在，烛武无能奈老何。为问旧游骢马客，别来谁与共鸣珂。
九月十日宿下关驿书怀
作者：童轩
朝代：明

西风吹冷思绵绵，老去诗篇只漫传。半夜邮亭鸡唱去，十年歧路马蹄穿。梁王宫殿生秋草，蒙国河山起暮烟。薄宦驱人何日了，欲将心事问苍天。
九龙滩晚泊
作者：童轩
朝代：明

九龙滩下泊，烟景暗苍苔。树影临流出，钟声渡水来。江空鸥伴少，风急雁群哀。正尔怀人切，愁云满钓台。
予按石屏州学偶染瘴疠遂舆至临安公馆药之稍愈因集唐人之句聊以自遣云
作者：童轩
朝代：明

病多慵引架书看，老去悲秋强自宽。文轨尽同尧历象，蛮方今有汉衣冠。黄花浥露开江岸，山鸟将雏傍药阑。惭愧流年筋力少，不如高卧且加餐。
予来滇南一载始得寄书人便书成特附四韵楮尾
作者：童轩
朝代：明

天涯薄宦苦相羁，回首西风又一期。住久苍头迎客惯，路遥黄耳到家迟。人情尽似饥鸢竞，心事唯应倦鸟知。倚遍阑干意难写，夕阳孤角起高陴。
二月花朝山县小饮有怀金陵故旧
作者：童轩
朝代：明

一官作县寓山乡，惭愧流年已二霜。对酒此时怀李白，看花前度别刘郎。乾坤白发诗愁在，风雨青山客思长。惆怅不堪成契阔，归飞空望雁行行。
云山图二首为都阃王大经题
作者：童轩
朝代：明

万叠云山紫翠横，依稀风景似滇城。望中应是将军寨，鼓角无声夕照明。云树苍茫落日迟，山城秋色映旌旗。太平边徼多闲暇，正是将军运甓时。
云山图二首为都阃王大经题·其一
作者：童轩
朝代：明

万叠云山紫翠横，依稀风景似滇城。望中应是将军寨，鼓角无声夕照明。
云山图二首为都阃王大经题·其二
作者：童轩
朝代：明

云树苍茫落日迟，山城秋色映旌旗。太平边徼多闲暇，正是将军运甓时。
五丁峡
作者：童轩
朝代：明

忆昔梁州域，曾闻贡篚来。孰云千里险，功自五丁开。溪恶蛇虫杂，林深虎豹哀。那堪登峻岭，我马正隤魋。
京口夜泊
作者：童轩
朝代：明

维舟京口岸，惆怅旧吴都。寺远钟声杳，城高月影孤。江枫人独宿，汀苇雁相呼。无限凄凉思，寒潮打败芜。
京口晚泊
作者：童轩
朝代：明

落日青山暮，疏烟古寺秋。望中无限景，都属钓鱼舟。
仓首谣
作者：童轩
朝代：明

太仓有粟崇如京，太仓群鼠穴为营。群鼠穴仓得所凭，旧谷既没新谷升。大者如狐小者豚，累累白昼兼人行。群翻聚齧巧斗声，狸奴坐视不敢惊。君不见三秋无雨禾稻枯，遑遑菜色愁田夫。仓中有粟官不发，县吏打门犹索租。老羸旦夕且沟壑，群鼠饱食人所无。于虖群鼠汝勿喜，会有张汤来磔汝。
仙居书屋为相国商公题
作者：童轩
朝代：明

仙居之山几千仞兮，芙蓉万叠屼然直上而孤撑。攒峰西来拥其下，是为金华诸山兮，左右环拱罗立而相迎。红尘隔断数百里，时有彩云片片生。其间兮只疑方壶圆峤之在目，丹厓翠壁掩映而霄峥。玉堂老仙昔居此，诛茆缚屋时躬耕。贮书万卷日披诵，列仙环侍皆儒生。当窗翠屏宜晚对，飞流喷作瀑布声。乱藤苍苍挂寒雨，白石一径香生蘅。松风旦夕发清籁，彷佛天上来鸾笙。幽深宛似白鹿洞，翛然一段沧洲情。有时纵步一登眺，但见琪花瑶草不可以名状兮，上有好鸟宛宛声和鸣。老仙抱道非逃名，慨然有志忧疲氓。一朝飞步朝天京，万言披腹琅玕呈。玉帝见之喜，首擢桂籍魁群英。十年补衮作霖雨，诸方入贡歌升平。列仙亦继起，先后俱登瀛。锵锵环佩趋承明，文章班马世所惊。回首仙居山，嵯峨天外横。想当太古毓元气，间世降此长庚精。地灵人杰信非偶，高名可轧岱与衡。何须采药三山行，何须承露双金茎。乃知仙人在清世，秦皇汉武白首望幸空无成。
仲冬初九夜江渎庙祭纛
作者：童轩
朝代：明

斗转参横月半斜，柳营人马寂无哗。辕门露冷寒吹角，江庙风清夜祃牙。振地军威严虎豹，翻空旗影动龙蛇。愿将一掬丹心血，剖露孤忠报帝家。
倚楼
作者：童轩
朝代：明

愁倚溪楼望，还因见月明。月明如有约，偏照别离情。
偶书
作者：童轩
朝代：明

万事无成两鬓皤，可堪岁月易蹉跎。宦途每感秋蓬客，世态偏惊春梦婆。上国故人青眼少，东山高兴白云多。何如束取琴书去，茅屋衡门掩翠萝。
偶书
作者：童轩
朝代：明

自笑谋生拙，箪瓢屡晏如。贫无求米帖，病有绝交书。补履空惭剑，逢危欲戒车。何时拂衣去，重拟结蜗庐。
全居卷为姑苏张彦广题
作者：童轩
朝代：明

岁月无情易白头，青山穿穴且夷犹。杖藜登眺非狂傅，荷锸讴吟似醉刘。明月一规虚茧室，白云千顷閟丹丘。何人为树东门槚，宁识神仙汗漫游。
八月一日经渌口河
作者：童轩
朝代：明

八月移舟出渌河，客行又是半年过。宦情在我薄于水，时序催人急似梭。雁鹜江湖秋雨积，牛羊郊野夕阳多。平生雅有桑弧志，华发星星奈老何。
兰室为会稽陈德诚赋
作者：童轩
朝代：明

兰之香兮，维叶茂茂。艺彼居室，可采而嗅。兰之香兮，维叶莫莫。艺彼居室，可佩而怿。兰之香兮，维叶萋萋。彼其之子，薄言有之。匪直薰德，同心友之。瞻彼日月，悠悠其逾。我德未化，我友是资。迨今弗力，悔也可追。
关山月
作者：童轩
朝代：明

关山月，扬清光，塞上征人望故乡。故乡千里音尘绝，几回见月伤离别。枕戈夜卧草头霜，弯弓晨走林间雪。愁云茫茫塞草寒，月轮斜挂白狼山。一声羌笛凄风急，多少征人念未还。
再和燕歌行
作者：童轩
朝代：明

搀抢夜射飞狐北，虞骑千群来寇贼。惊沙莽莽黄入天，笳鼓连营惨秋色。大将排营列汉关，雕戈画戟指挥间。旆摇大棘城边月，箭满祁连雨后山。戍卒年深皆著土，惯识军情耐风雨。誓酬报国慷慨心，肯学当筵浑脱舞。八月清霜百草腓，殷柽几树暮鸦稀。南山射虎风鸣镝，大泽呼鹰雪打围。桓桓骁勇从戎久，竞取功名惟恐后。横槊长歌孟德诗，请缨生系贤王首。交河大小百战馀，铁券丹书尚何有。牙旗虎影冻翻风，匣剑虹光夜冲斗。被坚执锐乱纷纷，咆哱横行策异勋。君不见田单能用命，援桴一鼓奋三军。
再和燕歌行
作者：童轩
朝代：明

黄榆白苇连塞北，眼底穹庐皆虏贼。屯空杀气连云飞，壮士相看失颜色。元戎奉诏玉门关，锦帐牙旗垒阵间。独把一麾专节钺，俦能三箭定天山。单于生长乐边土，绕帐牛羊牧秋雨。闲中聚唱凉州词，醉后起为胡旋舞。鱼龙川头古树腓，纥干山前飞鸟稀。紫髯胡儿眼双碧，大腹匈奴腰十围。徐君远戍边庭久，况复东海簪缨后。伐敌能谙虎豹韬，次功应位麒麟首。愤时气节人不知，唾手功名今未有。秋清长剑倚南天，夜半孤城临北斗。莫言白眼众纷纷，伫看高垂竹帛勋。君不见酂侯知国士，登坛终拜大将军。
写怀一首
作者：童轩
朝代：明

迂疏真与世情违，惆怅年来计转非。万里身如天外系，十年家在梦中归。秋风杨柳随征旆，春雨蘼芜上客衣。遥忆白头兄姊在，一回东望一歔欷。
凤西草堂一首为邹义官赋
作者：童轩
朝代：明

清隐台西地位奇，四时佳趣自相宜。秋风萝蔓垂茅屋，春水桃花近竹篱。劝客小姬歌白苧，遣怀新句写乌丝。相过况有知音在，不用黄金铸子期。
出塞曲
作者：童轩
朝代：明

吹角出辕门，军中寂不諠。塞鸿惊阵起，胡骑隔河屯。箭劈秋云黑，旗摇落日昏。腰间双剑在，犹未报君恩。出得皋兰北，愁云一望赊。野狐啼古堠，燐火照寒沙。铁甲披风冷，牙旗卷雨斜。单于犹未灭，战士莫思家。
出塞曲·其一
作者：童轩
朝代：明

吹角出辕门，军中寂不諠。塞鸿惊阵起，胡骑隔河屯。箭劈秋云黑，旗摇落日昏。腰间双剑在，犹未报君恩。
出塞曲·其二
作者：童轩
朝代：明

出得皋兰北，愁云一望赊。野狐啼古堠，燐火照寒沙。铁甲披风冷，牙旗卷雨斜。单于犹未灭，战士莫思家。
分题得善万物之得时送蔡大尹还越
作者：童轩
朝代：明

东皇载阳和，庶类滋以荣。萋萋岸草绿，的的林花明。深渊跃潜鳞，高树鸣仓庚。江山亦增媚，畅彼群物情。吾生竟何如，乃与忧患并。少年学理道，将老卒未行。拜迎事官长，鞭朴嗟苍生。才高位不展，行峻责愈盈。嘐嘐雁失侣，逐逐云孤征。便当赋归去，矫首家山青。
刘生
作者：童轩
朝代：明

少年学武兼学文，姓名不属羽林军。杀人睚眦不敢视，横行抱剑游三秦。斗鸡击筑时将暮，马蹄惯踏章台路。一朝官里赐铜符，百战捐身宁复顾。平生挽弓能挽强，区区郭解何足当。愿为豫让报恩死，不学李陵婴耻亡。
初授滇南提学有成
作者：童轩
朝代：明

强将疏陋事高谈，六籍何曾一字谙。犬马有心常恋北，鲲鹏无定又图南。非才乍可三宜去，渐老宁知七不堪。眼底诸生如玉立，扣钟应是笑声韽。
北望偶成
作者：童轩
朝代：明

北望长安万里馀，江湖忧国意何如。许身稷契非全拙，交友雷陈已半疏。剑器蚀残青螮蝀，砚瓶枯尽玉蟾蜍。壮怀牢落今如此，羞见床头万卷书。
南坡草堂为张侍御题
作者：童轩
朝代：明

占得南坡一段幽，前人曾拟挂冠游。草塘夜雨生蝌蚪，花径春风叫栗留。下榻每因诗客话，敲门时有野僧投。他年骢马归来日，会合埙篪酒满瓯。
南安分司
作者：童轩
朝代：明

阴风射纸窗，烛影半明灭。四野无人声，寒？啸霜月。
南安分司
作者：童轩
朝代：明
体裁：五言绝句

阴风射纸窗，烛影半明灭。四野无人声，寒�啸霜月。
南行秋兴
作者：童轩
朝代：明

皇华才咏出神州，泽国砧声已报秋。江上西风吹短发，天涯明月送孤舟。仲宣自笑贫犹客，李广宁知老未侯。世事悠悠何足问，且将吾道付沧洲。扁舟万里适南荒，行客惊秋觉夜凉。老去形骸空骏骨，忧来世路半羊肠。沙明蒲稗初含雨，月冷蒹葭已着霜。忽忆旧居青琐地，几回簪笔缀鹓行。鬓边华发几丝秋，老大心情不解忧。杜甫诗名空短褐，元龙豪气尚高楼。思家斜月三更梦，去国青山万里舟。壮志未销身尚健，几回灯下认吴钩。青山万里水漫漫，客里应知跋涉难。草木变衰秋露重，湖湘漂泊晚风寒。天涯有客如张咏，江左何人是谢安。绿发朱颜今改尽，可怜惟有寸心丹。
南行秋兴·其一
作者：童轩
朝代：明

皇华才咏出神州，泽国砧声已报秋。江上西风吹短发，天涯明月送孤舟。仲宣自笑贫犹客，李广宁知老未侯。世事悠悠何足问，且将吾道付沧洲。
南行秋兴·其三
作者：童轩
朝代：明

鬓边华发几丝秋，老大心情不解忧。杜甫诗名空短褐，元龙豪气尚高楼。思家斜月三更梦，去国青山万里舟。壮志未销身尚健，几回灯下认吴钩。
南行秋兴·其二
作者：童轩
朝代：明

扁舟万里适南荒，行客惊秋觉夜凉。老去形骸空骏骨，忧来世路半羊肠。沙明蒲稗初含雨，月冷蒹葭已着霜。忽忆旧居青琐地，几回簪笔缀鹓行。
南行秋兴·其四
作者：童轩
朝代：明

青山万里水漫漫，客里应知跋涉难。草木变衰秋露重，湖湘漂泊晚风寒。天涯有客如张咏，江左何人是谢安。绿发朱颜今改尽，可怜惟有寸心丹。
去妇词
作者：童轩
朝代：明

刺促何刺促，出门不敢分明哭。忆初痴小嫁君，时自谓生死常相随。谁知中道生乖阻，弃妾红颜不如土。弓鞋窄小荆棘多，掩泪行寻旧时路。浮云上天归有时，君心一失那能回。糟糠不忘如再好，重磨荆钗与偕老。
去寿昌作
作者：童轩
朝代：明

来时此行李，去时此行李。俸外无一金，不愧桐江水。
双竹图
作者：童轩
朝代：明

新粉含香并节生，翠云零乱不胜清。凭谁制作昭华管，听取雌雄两凤鸣。
双马图为万都阃子和题
作者：童轩
朝代：明

金生画马才二匹，彷佛当年韩干笔。一匹蹄攒首渴乌，一匹红云满身湿。两马相向交齧鬃，宛如君家枥上双飞鸿。雄姿逸态迥殊绝，曾向边疆收战功。想应弃置归来后，沙塞草黄龙骨瘦。春雨遥思彩凤群，秋风几梦祥麟厩。此马昔闻来向东，驽骀万匹皆成空。偶因历块误一蹶，按图谁复知豪雄。吁嗟伯乐真难遇，蹑景追风亦徒尔。试看日晚太行间，骥负盐车但垂耳。
古意
作者：童轩
朝代：明

君好桃李姿，妾好松柏老。桃李摇春风，飘零委芳草。不如松柏枝，青青长自好。君好紫螺杯，妾好青鸾镜。螺杯泛香醪，饮之乱人性。不如镜生光，可以照欹正。
古意·其一
作者：童轩
朝代：明

君好桃李姿，妾好松柏老。桃李摇春风，飘零委芳草。不如松柏枝，青青长自好。
古意·其二
作者：童轩
朝代：明

君好紫螺杯，妾好青鸾镜。螺杯泛香醪，饮之乱人性。不如镜生光，可以照欹正。
吕氏节孝卷
作者：童轩
朝代：明

金陵吕氏家本吴，少膺姆教如罗敷。伊昔笄年美且姝，嫁得良人君子徒。双飞婉转鸾凤雏，胡期一朝镜影孤。怀中弱婴声呱呱，高堂况有白发姑。昨者与君为欢娱，何忍背弃如路途。矢心清白永不渝，寸扃皎若秋霜俱。朝课儿书夜䌟纑，膏沐不御泪眼枯。天胡不吊姑且痡，吁天求代频号呼。天愈姑病不负吾，而今春秋雪满颅。天书褒异下清都，节孝大扁题门闾。我愧为儒七尺躯，行年四十百行无。闻母高谊敦薄夫，为作歌诗付董狐。
君马黄
作者：童轩
朝代：明

君马黄，我马白，共拂巾车朝禁阙。一朝君马生光辉，渭桥金市驰如飞。翠丝作辔玉为勒，刍豆盈筐秋正肥。吁嗟我马徒神骨，缓辔周行思湔沷。西风一夜冻霜华，厩上空馀乾苜蓿。
吴江道中
作者：童轩
朝代：明

挂席吴江路，长吟趣不穷。轻凫眠野艇，鲜鲫上丝筒。照水蒹葭白，酣霜橘柚红。此中乡土好，应不愧豳风。
和刘工部钦谟无题韵
作者：童轩
朝代：明

垂杨门巷嫩寒馀，银鸭香清绕燕居。妆镜窥红春有态，黛蛾分绿画难如。云飞巫峡频牵梦，潮隔浔阳久旷书。惆怅碧栏干外月，梨花疏影到窗虚。金殿萤流月半沈，谩思当日宠恩深。风清香箧捐秋扇，露冷空闺急暮砧。别院频翻鹅管玉，长门深锁兽环金。可怜碧海青天外，谁识姮娥夜夜心。钿合鸾钗昨尚存，几看新水化生盆。金鱼户钥花千点，玉虎丝牵月一痕。斑竹暝烟思帝子，绿芜春雨怨王孙。愁来更上危楼望，江水悠悠也断魂。帘外东风扇晓寒，碧桃香老共谁看。金铃犬卧红绵毯，翠羽鹦啼白玉阑。花暗小机尘旧锦，草深回磴罢鸣銮。昼长寂寞无人问，自起闲敲响玉盘。
和刘工部钦谟无题韵·其一
作者：童轩
朝代：明

垂杨门巷嫩寒馀，银鸭香清绕燕居。妆镜窥红春有态，黛蛾分绿画难如。云飞巫峡频牵梦，潮隔浔阳久旷书。惆怅碧栏干外月，梨花疏影到窗虚。
和刘工部钦谟无题韵·其三
作者：童轩
朝代：明

钿合鸾钗昨尚存，几看新水化生盆。金鱼户钥花千点，玉虎丝牵月一痕。斑竹暝烟思帝子，绿芜春雨怨王孙。愁来更上危楼望，江水悠悠也断魂。
和刘工部钦谟无题韵·其二
作者：童轩
朝代：明

金殿萤流月半沈，谩思当日宠恩深。风清香箧捐秋扇，露冷空闺急暮砧。别院频翻鹅管玉，长门深锁兽环金。可怜碧海青天外，谁识姮娥夜夜心。
和刘工部钦谟无题韵·其四
作者：童轩
朝代：明

帘外东风扇晓寒，碧桃香老共谁看。金铃犬卧红绵毯，翠羽鹦啼白玉阑。花暗小机尘旧锦，草深回磴罢鸣銮。昼长寂寞无人问，自起闲敲响玉盘。
和地官颜宝之雨窗独坐
作者：童轩
朝代：明

春阴连日酿轻寒，尘满冠缨不用弹。万里宦情天外远，几宵心事雨中残。愁来世路知音少，老去亲朋见面难。怪底滇南持节使，夜深惆怅倚东阑。
和尚宝宋士皋先生春日符台即景之作
作者：童轩
朝代：明

忆昔先皇御太平，朝来前殿集群英。彩云飞动金舆出，两两霓旌作队行。御路风清绝点埃，茸茸新绿剪莓苔。羽林环卫无人到，惟有中官日往来。
和尚宝宋士皋先生春日符台即景之作·其一
作者：童轩
朝代：明

忆昔先皇御太平，朝来前殿集群英。彩云飞动金舆出，两两霓旌作队行。
和尚宝宋士皋先生春日符台即景之作·其二
作者：童轩
朝代：明

御路风清绝点埃，茸茸新绿剪莓苔。羽林环卫无人到，惟有中官日往来。
和李翰林安陆白兆山桃花岩寄刘侍御绾
作者：童轩
朝代：明

白首非少年，还山学隐仙。时寻羡门子，飞佩声珊然。春来桃花岩，看云随处眠。五城非迥绝，三岛遥勾连。闲中攀碧萝，直上昆崙巅。黄鹤东南来，叫破万里天。松弦翠涛响，泉沫珠颗圆。丹光射白日，芝草摇晴烟。伴鹿坐花雨，呼龙耕玉田。久怀冲举愿，永谢尘世缘。寄言霜台客，可以同周旋。
和杜工部三韵
作者：童轩
朝代：明

盐车病良骥，涸辙困长鳞。马病汗流血，鱼困目有神。君看忠谠士，多为名累身。扶摇大鹏鸟，翼若垂长虹。直上九万里，宁辞海运功。自非太和风，不徙南溟中。正士耻多岐，众人贵同调。相门苟可入，拂须奉权要。累累金印黄，徒诒贤者笑。
和杜工部三韵·其一
作者：童轩
朝代：明

盐车病良骥，涸辙困长鳞。马病汗流血，鱼困目有神。君看忠谠士，多为名累身。
和杜工部三韵·其三
作者：童轩
朝代：明

正士耻多岐，众人贵同调。相门苟可入，拂须奉权要。累累金印黄，徒诒贤者笑。
和杜工部三韵·其二
作者：童轩
朝代：明

扶摇大鹏鸟，翼若垂长虹。直上九万里，宁辞海运功。自非太和风，不徙南溟中。
和柳柳州赠江华长老
作者：童轩
朝代：明

丈室团菁茅，禅心湛虚寂。去岁舂陵来，萧然寄高迹。贝叶坐翻经，篝灯寒照壁。万虑了无营，一盂饭昏夕。松关疏雨鸣，竹坞幽泉滴。入定起来迟，昙花满身积。
和沙木和驿壁间郑都宪韵
作者：童轩
朝代：明

驱马上林麓，陟此崔嵬颠。俯视见云影，侧听闻流泉。物理信堪适，人情良不然。民贫兵力疲，憔悴当谁怜。所司不遑恤，剥削方求妍。我行适见之，喟然叹穷边。岁月曾几何，当不殊往年。狐狸安足问，祛除欲何先。
和秋林驿壁间大行人张器之诗韵
作者：童轩
朝代：明

使车遥度古梁州，行色俄惊及早秋。浅水黄茅山外路，斜阳红树驿边楼。牛羊出没居民少，豺虎纵横过客愁。回首故乡何处是，清霜一夜上人头。
和翰林周先生酬诸君子之作
作者：童轩
朝代：明

卓哉众君子，声利了不干。良时足嘉会，况乃并二难。春阳载和燠，烟光滴晴峦。欣睹群卉荣，岂徒适吟观。圣恩旷无际，民物皆阜安。衣冠乐清暇，永此一日欢。夫何晋人禊，增以忧恨端。古今信逆旅，修短何足叹。愿言策吾驾，词藻方波澜。
和陶彭泽归田园居
作者：童轩
朝代：明

归来寡人事，被褐游青山。芳草满径生，又阅新岁年。云飞返层岩，鱼跃当深渊。长松夹幽户，新秫垂高田。俯仰自无愧，笑傲林壑间。数卷积案头，一觞倒花前。飞飞布谷鸟，蔼蔼桑树烟。红尘绝外想，白雪任盈颠。贫穷岂不念，栖迟有馀闲。清风北窗来，聊复乐自然。村居近南山，终日绝蹄鞅。幸无形迹拘，烟霞惬真想。时寻沮溺翁，酌酒共来往。微雨夜来过，西畴禾黍长。禾黍渐已长，我怀渐能广。谁谓贵贱殊，千秋同草莽。偶影自成酌，知音相与稀。山深日将夕，坐看孤云归。疏柳荫前除，凉风吹我衣。衣单亦何恤，所恨愿多违。
和陶彭泽归田园居·其一
作者：童轩
朝代：明

归来寡人事，被褐游青山。芳草满径生，又阅新岁年。云飞返层岩，鱼跃当深渊。长松夹幽户，新秫垂高田。俯仰自无愧，笑傲林壑间。数卷积案头，一觞倒花前。飞飞布谷鸟，蔼蔼桑树烟。红尘绝外想，白雪任盈颠。贫穷岂不念，栖迟有馀闲。清风北窗来，聊复乐自然。
和陶彭泽归田园居·其三
作者：童轩
朝代：明

偶影自成酌，知音相与稀。山深日将夕，坐看孤云归。疏柳荫前除，凉风吹我衣。衣单亦何恤，所恨愿多违。
和陶彭泽归田园居·其二
作者：童轩
朝代：明

村居近南山，终日绝蹄鞅。幸无形迹拘，烟霞惬真想。时寻沮溺翁，酌酒共来往。微雨夜来过，西畴禾黍长。禾黍渐已长，我怀渐能广。谁谓贵贱殊，千秋同草莽。
和韦苏州寄全椒山中道士
作者：童轩
朝代：明

兀坐郡斋里，远忆黄冠客。洞口采芝归，群羊卧白石。风吟落叶秋，雨翳残钟夕。携酒欲相寻，山深断行迹。
咏兰
作者：童轩
朝代：明

汎汎崇兰姿，托根云水涯。光风一披拂，绿叶何葱萋。君子采而佩，馨香竟无比。羞彼春芳荣，嫣然媚红紫。
咏马蹄墨一首柬留守郑广之玉峰李景辉二知己
作者：童轩
朝代：明

汗血曾劳百战场，空遗踣铁在文房。砚台夜迹元霜滑，笔阵朝冲紫雾香。削玉谩劳龙作剂，藏金聊藉豹为囊。可怜一蹶无人识，却欲追踪后二王。
咏鹤
作者：童轩
朝代：明

翩翩青田鹤，皓皓玉雪衣。一朝养初成，奋翼升天衢。回旋溯寥廓，日共鹓鸾嬉。虞人挟诈术，伺我潜发机。我飞适中此，毛羽半摧颓。仓皇堕山泽，雁鹜每见欺。天寒稻粱少，岁晚恒苦饥。偶因条风发，载我西南隅。西南万里外，道梗俦侣稀。虫鱼岂不足，所恨非故栖。延颈望云路，肃羽何时归。
咸阳晚眺
作者：童轩
朝代：明

渭水东流落日西，咸阳秋色望中迷。荒烟古渡人稀到，衰柳空城马自嘶。霸业已消三月火，断碑犹载数行题。东门牵犬人何在，空见年年碧草齐。
哀都宪张先生
作者：童轩
朝代：明

大雅寥寥久不作，畴能接武三百篇。西都苏李最卓荦，遗音近古犹堪传。后来文章建安骨，七子磊磊争雄先。晋朝鲍谢亦仅数，渊明制作真天然。悠悠理趣自萧散，不学小伎呈雕镌。齐梁之下委靡不复振，纷纷聒耳喧秋蝉。有唐作者相继出，一代雅奏鸣宫县。杨王卢骆首奇拔，高岑韦柳堪齐肩。天生李杜实冠绝，光燄万丈直视人无前。闵时愤事吃吃不离口，彷佛古意犹能全。先生生居百世后，蚤有巨笔如长椽。胸中吞吐经子史，顷刻变化驱云烟。由唐直溯到汉魏，历取次和无遗编。大而宇宙明日月，神怪幽隐枝葩连。揄扬讽咏不一足，豪思溢出有若万斛滚滚奔原泉。词场袖手莫敢敌，况欲掉鞅跻其巅。平生精力尽斯学，发为事业輷天渊。三关净扫馘群孽，六察总纪师多贤。犯颜纳说任斯道，拯民涂炭沉痾痊。时时欬唾落珠玉，世人孰得窥其玄。我生幸获识光霁，低头东野愿执鞭。先生不鄙笑谓我，子作可等卢玉川。菲才岂敢遽云尔，先生善诱何勤拳。昨朝入觐上京国，意谓簪盍期残年。孰知先生弃我去，奄忽羽化随飞仙。钧天帝都极宏丽，骖鸾控鹤上下相周旋。文章在世万古耿不泯，化为列宿河汉边。芒寒色正烛下土，要令天下群瞽俱能辩析媸与妍。先生于斯固无憾，我独私心■■如烹煎。松风日夕起涧壑，助我于邑凄哀弦。